ОАВ: Месси солиқ муаммоси туфайли Испаниядан Англияга кетмоқчи ва кўпроқ маош олмоқчи\n17:24 / 17.11.2015\n"Барселона" жамоасининг аргентиналик ҳужумчиси Лионель Месси ўз фаолиятини Англия премьер-лигасида давом эттирмоқчи. Бу ҳақда The Daily Star хабар тарқатган.\nХабарда айтилишича, унинг бу қарорига Испаниядаги солиқ тўловлари билан муаммолари сабаб ҳисобланади.\n28 ёшли футболчига АПЛнинг "Арсенал", "Челси" ва "Манчестер Юнайтед" жамоаларидан қизиқиш мавжуд. Аргентиналик футболчи ўз хизмати учун йилига 18 миллион фунт талаб қилиши айтилган.


Уругвай терма жамоаси Ўзбекистонга қарши энг кучли таркиб билан тайёргарлик кўрмоқда (видео)\nУругвай терма жамоаси Ўзбекистонга қарши энг...\n31.05.2018 10:48 0 3588\nУругвай терма жамоаси шу кунларда 14 июнь куни Россияда бошланадиган жаҳон чемпионатига тайёргарликни давом эттирмоқда. Яна саноқли кунлардан сўнг Ўзбекистонга қарши учрашувда майдонга тушадиган Оскар Табарес шогирдлари машғулотлар ўтказяпти.\nУругвай футбол федерацияси расмий сайти эълон видеода Уругвай терма жамоасининг энг кучли футболчиларини учратиш мумкин. Улар орасида «Барселона» ҳужумчиси Луис Суарес ва «ПСЖ» тўпурари Эденсон Кавани ҳам бор. Айрим хабарларга кўра, дарвозабон Фернандо Муслеро қўлидан олган жароҳат туфайли Ўзбекистонга қарши ўйнамаслиги мумкин.\nЭслатиб ўтамиз, Уругвай терма жамоаси жаҳон чемпионатида «А» гуруҳидан жой олган. Улар Россия, Миср ва Саудия Арабистони терма жамоалари билан куч синашади.\nУругвай ва Ўзбекистон терма жамоалари ўртасидаги ўртоқлик учрашуви 8 июнь куни маҳаллий вақт билан 20:00да «Centenario» стадионида бошланади. «Sport» телеканали мазкур ўйиннинг трансляцияси ҳақида ҳозирча маълумот бергани йўқ.\nўртоқлик учрашуви Уругвай Ўзбекистон миллий терма жамоаси


Манзилингиз:Муслимаат»Илм ва амал»Шайх Бутий ўгитлари»Аллоҳнинг зикри ила қалблар ором топур\nBy Muslimaat on\t Iyun 21, 2016 Шайх Бутий ўгитлари\nИнсон шакли қанчалик чиройли бўлиб унинг аьзолари бир-бирига муносиб жойлашса-да, у рухсиз яшай олмагани каби мусулмон одамнинг вужудидаги Ислом ҳам Аллоҳ субханаҳу ва таолонинг зикри билан жонланмаса, бу Исломнинг қиймати бўлмайди ва унинг ҳақиқати умргузаронлик қила олмайди.\nАллоҳ субханаҳу ва таоло шариатга киритган турли ҳил кўплаб ибодатларни ибодат қилаётган ушбу инсон қалбини тирилтириш учун жорий қилган.\nҚалбларни уйғотувчи зикр бўлмаганида жамиятларнинг ҳоли тузалмас ҳамда диний қадрятлар ва ахлоқ қоидалари ён атрофларга тарқалмас эди.\nАллоҳ азза ва жалланинг зикри Ислом манбасидир. Шунинг учун у Ислом дини олиб келган қоида ва қадриятларнинг боши саналади.\nАллоҳ субханаҳу ва таолонинг зикридан узоқлашиб кетган инсонга олдиндан ҳабар бериб унинг иймони ушбу зикр билан якунланмаса, ҳақиқий иймон бўлмаслигини огоҳлантирган Аллоҳнинг бу сўзидек оятни кўрмадим;\n«Албатта, Аллоҳ зикр қилинса, қалблари титрагувчи, оятлари тиловат этилса, иймонларини зиёда қилгувчи ва Роббиларига таваккул қилгувчиларгина мўминлардир.\nАна ўшалар ҳақиқий мўминлардир. Уларга Роббилари ҳузурида даражалар, мағфират ва карамли ризқ бор». Анфол, 2-4.\nУшбу сўз Аллоҳнинг зикрини тилида айтишдан олдин қалби тўлиб-тошган одам ҳақиқий мўмин эканини аниқ ифодалаб турибди.\nБу одам ўз атрофида ушбу зикр белгиларини кўрса, қалби титраб изтиробга тушади, натижада Аллоҳ субханаҳу ва таолонинг ҳукмронлигига бўйсуниб унинг буйруқларини бажаради. Ана улар ҳақиқий мўминлардир.\nАлбатта, сизлар Расулуллоҳ соллаллоҳу алайҳи васалламнинг муборак Рамазон ойи ҳақида айтган саҳиҳ ҳадисларини эшитгансизлар ёки эшитасизлар.\nБу ҳадис қудсий бўлиб Расулуллоҳ соллаллоҳу алайҳи васаллам ўз Роббидан нақл қилганлар;\n«Одам боласининг ҳамма амали ўзи учун, фақат рўза Мен учундир ва унинг мукофотини Мен Ўзим берурман», деди.\nКўринг, ушбу ҳадиси қудсий ифода қилаётган имтиёз нима учун рўза ибодатига берилди?\nСабаби, эй дўстларим, рўза бошқа ибодатларда топилмайдиган алоҳида ҳусусият билан ажралиб туради. Намоз ўқиётган одам ўз намозида бир оз эътиборсиз бўлиши мумкин. Ҳаж қилиб, ҳаж арконларини бажараётганида фикри дунё билан машғул бўлиши мумкин. Бошқа тоатлар ҳам шундай, Қуръон тиловат қилаётганида унинг хаёли дунё истакларига юзланган бўлиши ҳам мумкин.\nАммо кундузи очлик ва ташналикни ҳис қилиб тутаётган рўза, инсонни Аллоҳ субханаҳу ва таолонинг зикридан иборат бўлган воҳага олиб ўтади. Қачон очлик сезса, рўза эканлигини фаҳмлайди.\nМаънан олганда ҳам у рўзадор, Аллоҳ субханаҳу ва таолога яқин бўлиш учун емак-ичмакдан ўзини сақлаган. Аллоҳ таоло уни кузатиб турибди. Агар еб қўйса, уни Аллоҳ кўради ва унинг ажрини азобга айлантиради, агар ичса, Аллоҳ таоло уни ҳам кўради ва… буларнинг ҳаммасини у ҳис қилиб туради.\nҲуллас, рўзадорнинг чанқоғи Аллоҳ таолони зикр қилиш учун асос бўлади. Рўзадорнинг оч қолиши ҳам Аллоҳ субханаҳу ва таолонинг зикри учун манба саналади.\nШунинг учун соҳиби бажараётган рўзадан бошқа ҳамма амаллар риё бўлиши мумкин, лекин рўза риё кўринишда бўлмайди. Ҳақиқий рўза ва унда риёнинг бўлиши ақлга ҳам, мантиққа ҳам тўғри келмайдиган ишдир. Чунки сохта рўзадор рўзадор эмас. У ўз уйида ёлғиз қолганида еб қўйиши ҳам мумкин, лекин у рўзадор саналмайди. Ёки ҳақиқий рўза тутган бўлса, рўзасига сабр қилади ва оч бўлса ҳам, уни ейишдан Аллоҳга бўлган садоқатигина тўхтатади. Ёлғизликда ҳам Аллоҳдан қўрқиб ўзини еб-ичишдан сақлайди. Шунинг учун унга риё аралаша олмайди.\nБуларнинг маъноси шуки, албатта, Аллоҳ таоло қабул қиладиган ибодатларнинг қиймати Аллоҳ азза ва жалланинг зикрида кўзга ташланади.\nАллоҳнинг муроқабасида ва Аллоҳдан қўрқиб ёки яхши кўриб Уни улуғлаётганида қалби Аллоҳнинг зикридан ҳоли бўлган, тоатлар кўринишида эса ҳаяжонини ҳаракатга келтираётган инсонга унинг бу тоатлари сариқ чақалик фойда бермайди.\nАллоҳнинг зикри нима? Жуда кўп марта бу сўзни айтиб қайта-қайта такрорлаганмиз, зикрдан мурод тил ҳаракати эмас. Тил ҳаракати ҳақиқий зикр учун бир йўл, холос. Ҳақиқий зикрдан мурод Аллоҳ субханаҳу ва таолонинг сифатларига, унинг қудрат ва ҳукмронлигига уйғоқ бўлишдир.\nБу зикр гоҳида тасбеҳ, таҳлил ва таҳмид кўринишида бўлиши ҳам мумкин. (Тасбеҳ – субханаллоҳ, таҳлил – ла илаҳа иллаллоҳ, таҳмид – алҳамду лиллаҳ калималари).\nГоҳида зикр Аллоҳнинг Китобини тиловат қилиш кўринишида ҳам бўлиб, унда қалб тиловат ва англашда тилга шерик бўлади. Гоҳида зикр инсонни Аллоҳга яқинлаштирувчи қалбдан сўраладиган дуо кўринишида ҳам бўлади. Гоҳида Аллоҳ субханаҳу ва таоло яратган борлиқдаги нарсаларни ва унинг сифатларини тафаккур қилиш билан ҳам бўлади. Буларнинг бари Аллоҳ азза ва жалланинг зикр қилиш кўринишларидир.\nГоҳида инсоннинг Аллоҳни зикр қилиши ҳилватда ёлғиз қолганида ҳам бўлади. Баъзида ўз дўстларини ғафлатдан уйғотиб унутган нарсаларини уларга эслатиш учун айтаётган жилвалар кўринишида ҳам бўлади.\nБуларнинг бари Расулуллоҳ соллаллоҳу алайҳи васалламнинг ишлари ва одоблари эди. У Зот Аллоҳни ёлғиз қолганларида ҳам, кўпчилик орасида ва сахобалар даврасида ҳам зикр қилардилар. Гоҳида Аллоҳнинг китобини тиловат қилиб ёки унинг тиловатига қулоқ солиб зикр қилардилар. Баъзида Аллоҳнинг сифатлари ҳақида фикр юритиб ёки Аллоҳ субханаҳу ва таолога ёлвориб илтижо қилиш билан зикр қилардилар.\nСаҳобаи киромларнинг ишлари ҳам шу эди. Уларнинг бирлари йўлида кетаётганида ёки ўз даласида ишлаётганида ёки савдо-сотиқ қилаётганида ташқи кўриниши дунёси билан машғул бўлса-да, қалби доим Аллоҳ билан бирга бўлар эди. Ўз дўстларидан бирини кўриб қолсалар, Аллоҳнинг зикр мажлисига чорлар, келинглар, бирор соат иймонлашамиз, дер эдилар, ваҳолангки, улар мўмин эдилар.\nБирор соат иймонлашамиз деганнинг маъноси нима? Келинглар, иймонимизни Аллоҳнинг зикри билан озуқалантириб, қалбимизда унинг қуввати ва фаолиятини кўпайтирамиз, деганлари эди.\nРасулуллоҳ ва у кишининг саҳобалари қиладиган зикрлари ана шундай бўлган эди.\nЗикр қилиш учун инсонни бошқалардан ажраб ёлғиз бир ўзи қолиши шарт қилинмаган.\nЗикрнинг зикр бўлиши учун кўпчилик бўлиб масжидда, уйда ёки кўчанинг исталган жойида бўлиши ҳам мумкин. Гоҳида ёлғиз ҳилватда ҳам зикр қилинади. Расулуллоҳ соллаллоҳу алайҳи васалламнинг саҳиҳ ҳадис қудсийда айтган сўзларини эшитмаганмисизлар;\n«Бандам мени зикр қилса, мен у билан биргаман. Мени бир ўзи зикр қилса, мен ҳам уни бир ўзим зикр қиламан. Агар омма орасида зикр қилса, мен ҳам унинг оммасидан яхшироқ йиғинда зикр қиламан».\nДемак, буларнинг бари бандани Аллоҳга яқинлаштиради.\nАгар инсон Роббини ўз дўстлари даврасида зикр қилар экан, бу Расулуллоҳ соллаллоҳу алайҳи васаллам ўз Роббидан ривоят қилган ўша ҳадиси қудсий ишора қилаётгани каби қанчалар олийжаноб яхши амал саналади.\nБу ерда инсонни гуноҳдан пок маъсумга чиқариб қўйиш истаги йўқ. Одам боласи борки, уларнинг Анбиё ва Расуллардан бошқа ҳаммаси хатокордир. Барчамиз гуноҳ ва маъсиятга юз тутганмиз. Лекин энг катта истак ва орзу бизни Аллоҳ азза ва жалланинг зикрини кўпайтирувчилардан бўлишимиздир. Ана шунда бу зикр биздаги гуноҳлар юкини енгиллаштиради.\nБу Аллоҳ субханаҳу ва таолодан кутилаётган орзудир. Зикр сени гуноҳларинг оғирлигидан енгил қилади.\nИмом Термизий ўзининг Сунанларида ривоят қилган, Имом Ҳоким ўзининг «Мустадрак»ида Абу Ҳурайра розияллоҳу анҳудан келтирган, Тобароний Абу Дардодан саҳиҳ санад билан ривоят қилган Расулуллоҳ соллаллоҳу алайҳи васалламнинг ҳадисларини эшитмаганмисизлар:\n«(Ҳаракат қилинглар) Аллоҳнинг зикрига чин кўнгил билан берилган алоҳида (махсус одамлар) олдинга ўтиб кетди.\nЗикр уларнинг хато ва гунохларини уларнинг устидан олади, кейин улар қиёмат куни енгил ҳолида келадилар», дедилар.\n«Алоҳида (махсус одамлар) олдинга ўтиб кетди».\nРасулуллоҳ алоҳида махсус одамларни шарҳлаб, уларни Аллоҳнинг зикрига чин кўнгил билан берилган кишилар, дедилар.\nАллоҳнинг зикрини жуда кўп қилувчилар, ҳатто уларнинг бирига эътибор бериб улар Аллоҳ субханаҳу ва таолонинг ана шу зикрига буюрилганми, деб ўйлайсан.\nЗикр уларни нима қилди?\nЗикр уларнинг хато ва гунохларини уларнинг устидан олди. Бу инсонни маъсум бўла олмаслигига ишорадир.\nСен ҳам ўз елкангдаги хато ва гуноҳлар юкини олиб ташланишини хоҳлайсанми? Унда Аллоҳ субханаҳу ва таолонинг зикрини кўпайтир.\nМустафо соллаллоҳу алайҳи васаллам ана шундай насиҳат қилган эдилар.\nЗикр уларнинг хато ва гунохларини улар устидан олади. Кейин улар қиёмат куни енгил ҳолида келадилар. Йўқ, улар дунё ҳаётида гуноҳ қилмаганлари учун енгил ҳолида келмайдилар, балки Аллоҳ аза ва жалланинг зикрини кўпайтирганлари учун бу юкдан халос бўладилар.\nҲурматли биродарлар! Аллоҳга қасамки, бу фосиқ одамдан (содир бўлиши) ажабланарли эмас. (Фосиқ – дин чегарасидан чиқувчи,бошқа томонга бурилиб кетувчи).\nФосиқ яқин кунда Аллоҳ ҳидоят қилиб тўғри йўлга солиш арафасида туради.\nБу йўлдан тойиб адашган одамда (кузатилиши ҳам) ажабланарли эмас.\nАдашган одамни ҳам Аллоҳ таоло бу йўлидан чиқариб олиши мумкин.\nЛекин мени ҳайрон қолдирган нарса, иймон таъмини тотган одам Аллоҳнинг уйлари бўлмиш масжидларга келиб Аллоҳнинг зикр мажлисларидан қочиб чиқиб кетишидир.\nМусулмонларнинг дуога қўл очиб илтижо қилаётганларини кўриб ҳудди бир гуноҳ иш олдида тургандек ундан қочади, Агар Аллоҳни зикри билан кўтарилаётган овозларни эшитса ва Аллоҳни мақтаб ҳамд, таҳлил ва такбир ёки шунга ўхшаш зикрлар қилинаётган жойни билиб қолса, оёқ кийимини олиб у ердан қочади. Бу нимаси, эй дўстим, қалбинг Аллоҳ зикрининг лаззатини тотиб кўрмаганми? Аллоҳ азза ва жалла сўзининг маъносига гувоҳ бўлмаганмидинг!\nУ Зот айтган;\nИймон келтирганлар ва Аллоҳнинг зикри ила қалблари ором топганлар. Аё, Аллоҳнинг зикри ила қалблар ором топмасми? Раъд, 28. (Ҳа, иймон келтирганларнинг қалблари Аллоҳнинг зикри ила ором топади. Чунки у қалблар ўзларининг Аллоҳга доимий боғлиқ эканларини ҳис этадилар. Чунки бу қалблар дунёдаги ҳамма нарса Аллоҳдан эканлигини яхши биладилар. «Тафсири Ҳилол».)\nАллоҳ зикр қилинса, юраги сиқилиб ушбу зикрдан қочган қайси мўмин одамни кўргансан!\nБундан ҳам ажабланарлиси, уларнинг «Одамлар масжидда намоздан кейин дуо қилишлари шариатда борми», – деб сўрашидир.\nРасулуллоҳ соллаллоҳу алайҳи васаллам ҳар намоз сўнгида дуо қилган кишиларнинг саййиди саналади.\nИмом Муслим ўзининг Саҳиҳида Саъд ибн Аби Ваққосдан ривоят қилган ҳадисда у киши фарзандларини жамлаб ушбу дуони ўргатганлар кейин Расулуллоҳ соллаллоҳу алайҳи васаллам ҳар намоз сўнгида ушбу дуони қилар эдилар, деганлар;\nاللهم إنى أعوذ بك من الهم والحزن وأعوذ بك من العجز والكسل وأعوذ بك من الجبن والبخل.\nРасулуллоҳ соллаллоҳу алайҳи васаллам Роббидан ривоят қилган ҳадисни эшитмаганмисан;\nОмма одамлар орасида зикр қилиш қандай бўлади, бир дўстингни иймонда топиб улар билан бирор уйда, кўчада ёки масжидда ўтирганингда Аллоҳни дуо билан ёки тасбеҳ ва таҳлил билан ёки Аллоҳни китобини ўқиш билан зикр қилишингдир.\nМен кўп марта айтганман, «Зайд ибн Собитдан бир одам масала сўраб келганида, у киши Абу Ҳурайра розияллоҳу анҳунинг олдиларига олиб боринг, дедилар. Мен Абу Ҳурайра ва фалончи, фалончи билан бирга Расулуллоҳ соллаллоҳу алайҳи васаллам масжидларида мана шундай ўтирган эдик. Бизлардан биримиз дуо қилар, қолган икки киши «омин» деб турар эди. Кейин ёнидаги дуо қилиб, қолганлар «омин» дер эди. Шу ҳолатда Расулуллоҳ соллаллоҳу алайҳи васаллам бизларни олдимизга кириб келдилар, биз тўхтадик. Олдимизга ўтириб, «Қилаётган ишингизга қайтиб давом эттиринглар», дедилар.\nЎйлаб кўринглар, эй дўстларим. Саҳобалардан бўлган ушбу кишилар Расулуллоҳдан эшитмаган нарсани қилишлари, яъни уч киши тўпланиб уларнинг бири дуо қилиб бошқалари «омин» деб туриши, кейин олдидагига навбат тегиб, у дуо қилиб, қолганлари «омин» деб туришлари…\nУларнинг хаёлига бир нарса келди ва Расулуллоҳ соллаллоҳу алайҳи васалламдан таълим олмасдан бу ишни қилдилар.\nЭнди Расулуллоҳ бугунги баъзи одамларга ўхшаб уларга бу бидъат нимаси? Мен сизларга бундай дуо қилишни ўргатганмидим?! Бундай йиғилишни таълим берганманми?! – дейишлари лозим эдими? Лекин Расулуллоҳ соллаллоҳу алайҳи васаллам ундай демадилар-ку, улар олдига ўтириб: «Қилаётган ишингизга қайтиб давом эттиринглар, дедилар-ку!»\nНавбат Абу Ҳурайрага етган эди, у киши: «Аллоҳим, сендан унутилмайдиган илм беришингни сўрайман», деб бошланадиган дуони охиригача айтиб дуо қилдилар, Расулуллоҳ солаллоҳу алайҳи васаллам қолган икки киши билан биргаликда «омин» деб турдилар.\nЭй дўстларим! Мусулмон инсоннинг исломига Аллоҳ субханаҳу ва таолонинг зикридан иборат бўлган руҳ кирмас экан бу исломнинг қиймати бўлмайди. Аллоҳнинг зикри бир нарса бўлиб инсон унинг мазасини қалби билан тотади, тили билан эмас.\nШунинг учун мен яна қайтариб айтаман: мен фосиқ одамдан ажабланмайман, унинг фисқи тўсиқ экани табиий, Аллоҳ билан унинг ўртасидаги ушбу парда кўтарилиш арафасида туради, Аллоҳ хоҳласа, бу тўсиқни бир зумда олиб ташлаши мумкин. Адашган, йўлдан озган ҳам шундай. (Аллоҳ ҳидоят қиламан деса, ҳеч гап эмас. тарж-н.).\nЛекин мени ҳайратга солган нарса, мусулмон одам Аллоҳнинг уйларида ўз дўстлари билан намозда руку ва саждада бирга иштирок этиб ва Аллоҳга яқинлашиш таъмини тотиб туриб Аллоҳ азза ва жалланинг зикр мажлисларидан қочиб кетишидир.\nЭҳтимол, мени бу гапларимдан ҳайрон бўлиб, бунда муболаға бор, деб ўйлаётгандирсиз. Лекин мен уларни ўз кўзим билан кўрмаганимда бу гапларни айтмас эдим.\n26 январь 1996 йил.\nЭшонгузар жоме масжиди имом-хатиби Абдуллажон Ғуломов таржимаси.\n12 июнь 2016 йил.\nAllohning zikri shayx Muhammad Said Ramazon Butiy xutba


Мақолалар мазкур саъна бўйича сараланган: Четверг, 21 Апрель 2016\nИшлаб чиқаришни техник ва технологик жиҳатдан янгилаш мамлакатимизда амалга оширилаётган ислоҳотларнинг асосий йўналишларидан бири ҳисобланади. Шу мақсадда саноат тармоқларига инвестициялар фаол жалб этилаётгани, айниқса, кутилган самараларни бермоқда.\nХорижлик инвесторларнинг юртимиз билан ҳамкорлик қилишга қизиқиши ортмоқда\nИқтисодиёт тармоқларига хорижий инвестицияларни жалб этиш мамлакатимизда амалга оширилаётган ислоҳотларнинг муҳим йўналишларидан бири ҳисобланади. Эътиборлиси шундаки, юртимизда яратилган ижтимоий-иқтисодий шарт-шароитлар, қулай ишбилармонлик муҳити, қонун устуворлиги, молия-банк тизимининг самарали фаолияти, солиқ сиёсатининг мослашувчанлиги чет эллик сармоядорлар қизиқишига сабаб бўлаяпти.\nВатанга муносиб фарзандлар\nҚорақалпоғистон Республикасида мамлакатимиз мустақиллигининг йигирма беш йиллигига бағишлаб “Биз — буюк юрт фарзандларимиз!” шиори остида ёшлар фестивали бўлиб ўтди.\nОила мустаҳкам бўлса — жамият барқарор\nМамлакатимизда олиб борилаётган ижтимоий сиёсатнинг муҳим йўналишларидан бири оналик ва болалик муҳофазасидир. Жорий йилда у янада жадал суръат ҳамда кенг кўлам касб этмоқда. Президентимиз томонидан тасдиқланган “Соғлом она ва бола йили” Давлат дастури бу борада асос бўлиб хизмат қилаётир. Мазкур ҳужжатда кучли, барқарор ва фаровон давлат негизи сифатида оила институтини мустаҳкамлаш ҳамда айни соҳада қонунчилик ва меъёрий-ҳуқуқий базани янада такомиллаштириш устувор вазифалардан қилиб белгиланган.\nСурхондарё вилояти: Бунёдкор эл шижоати\nСурхондарё вилоятининг ижтимоий-иқтисодий салоҳиятини юксалтиришга доир манзилли дастурлар ҳудудни ҳар томонлама равнақ топтириш борасида амалга оширилаётган ислоҳотлар узлуксизлигини ўзида яққол ифода этиб, воҳа аҳли кучига куч, ғайратига ғайрат, шижоатига шижоат қўшмоқда.\nҳар бир соҳа ривожида алоҳида ўрин тутади\nБирлашган Миллатлар Ташкилоти Бош ассамблеяси томонидан 22 апрель — Бутунжаҳон Ер куни сифатида эълон қилинган бўлиб, мазкур сана дунёнинг кўплаб мамлакатларида ўзига хос тарзда нишонлаб келинмоқда.


Бошқа асарлар - www.ziyouz.uz\nБош саҳифа Ўзбек насри онлайн антологияси Бошқа асарлар\nРубрика: Бошқа асарлар\nОқилжон Ғафуров. Аёл ори (ҳикоя)\nЧоп этилган 03.07.2016 МуаллифZiyouz.uz\nЮмшоқ гиламлар солиниб, мебеллар ҳусн берган шинамгина хонада Қадима хола Имом Бухорийнинг “Саҳиҳи Бухорий” китобини мутолаа қилиб ўтирарди. Ногоҳ ташқаридан эшитилган “Эгачию, эгачи!” деган сас хаёлини бўлди. Китоб саҳифасини хатчўп билан белгилаб, токчага қўйди-да, “Лаббай!” деганча ташқарига йўналди. Чиқиб қараса, давоми…\nCамия Ақиева. Насиба (ҳикоя)\nЧоп этилган 29.05.2016 МуаллифZiyouz.uz\nШоисломнинг хонадонида туғилган тўртинчи фарзанд ҳам қиз бўлди. Заҳро келинни туғруқхонадан уйга олиб келишганида саврнинг ёп-ёруғ куни бўлса-да, бутун уй ичини қоронғулик қоплагандек эди. Ҳаммадан ҳам Заҳрога қийин бўлди. Қайнонанинг бўлар-бўлмасга нуқиб гапириши, эрининг қовоғидан қор ёғиши, катта-кичик уч қизнинг давоми…\nМуборак Рустамова. Шаҳарлик муаллим (ҳикоя)\nТошмурод тажангнинг туриб-туриб таъби тирриқ бўлди. Ахир, бундан ортиқ бедодлик бўладими, она сути ҳали оғзидан кетиб улгурмаган бир шаҳарлик тирранча унга ақл ўргатди-я?! Гўринг нурга тўлгур ота-боболаридан эшитмаган панд-насиҳатни шугинадан эшитди-я?! Нима эмиш, Тошмурод ака болаларининг билим олиши учун шарт-шароит давоми…\nКуз охирлаб қолган кезлар эди. Тонгги шабада ҳовлидаги дарахт хазонларини тилло тангаларни шопиргандек уёқдан-буёққа учириб ўйнайди.— Дадаси, бугун уйдасиз. Ҳовли-жой юмушларига қарашиб юборсангиз бўларди, — деди хотиним мулойим оҳангда. — Дарахтларнинг шохларини бутаб, қайчи урмасангиз ўрмон бўлиб кетди. Кейин анави давоми…\nАбдуғани Абдувалиев. “Матн”шунос (ҳажвия)\nҲурматли редаксия!Бир бемаъни ҳазил туфайли бошимга тушган ташвишлар ҳақида сизга ёзмоқдаман. Ўтган ойнинг бошларида бир йигит мендан:— Акахон, сиз Ғирвон қишлоғида яшаркансиз, “Ғирвон” сўзининг маъноси нима? — деб сўраб қолди. Ке, шу йигитга битта ҳазил қилиб қўяй, дедим:— “Ғирвон” “ғир” давоми…\nГулруҳ Ёрматова. Тиниқ момо (ҳикоя)\nМузли ерда аввал отнинг дупур-дупури, кейин қаттиқ кишнагани эшитилди. Маст уйқуда ётган Маҳмуд полвоннинг кўзлари бирдан чарақлаб очилиб кетди. Узоқ-узоқлардан Қоратўшнинг кишнагани эшитилгандек бўлди. Полвон ирғиб ўрнидан турди. Эгнига чопонини илганча, пайпасланиб бўсағада турган этигини қидирди. Апил-тапил пайтавасини оёғига ўради-ю, давоми…\nМуродхон Бурхонов. Икки тоғ орасида (ҳикоя)\nТўполондарёнинг тентаги бир тутса ёмон тутади. Пишқириб, ўзанини ўпиради. Мана, қирқ хўжалик яшайдиган Чалпактепани бирпасда ювди-кетди. Хотин-халаж, бола-бақра дод солиб қолди. Офатнинг кўзи кўр бўлади, дегани шу-да. Ҳеч нимага шафқат қилмай, гумбурлаб оқаверди.Жала азонда тинди. Одамлар кўрдики, тепалик ўрнида қип-қизил давоми…\nАбдулҳамид Абдуаҳад ўғли. Адашган фикр (ҳикоя)\nЧоп этилган 20.02.2016 МуаллифZiyouz.uz\nКундан-кунга атрофимдагилар билан тил топишишим оғирлашиб кетаяпти. Лаънати фикрим дастидан тобора ҳолдан тойиб бораяпман. Фикримнинг салмоғидан тиззаларим букилиб, бошим ерга эгилганча, тинка мадорим қуриб уйга шошаман. Негаки, уйда ҳаловат бор. Залворли фикринг учун ҳеч ким ғазабга олмайди. Кимдир юзингга қараб давоми…\nАсрор Сулаймонов. Бу сафар ўзим (ҳажвия)\nЧоп этилган 31.01.2016 МуаллифZiyouz.uz\nҚўнғироқ товушидан чўчиб тушган котиба «дик» этиб ўрнидан турди-да, эшикни аста очиб раҳбар ҳузурида пайдо бўлди.— Намунахон, бугун ходимлар ўз ўринларидами?— Ҳа, Бердивой ака. — Ундай бўлса, соат ўн биру нол-нолда ҳаммани шу ерга йиғинг.— Хўп бўлади.Котиба қиз бир зумда давоми…\nАсрор Сулаймонов. Совға (ҳажвия)\nЙўлдошбойнинг кайфияти чоғ. Чунки бугун у маош олган. Бунинг устига хотинининг туғилган куни. Эркакларнинг ҳар йили икки маротаба — ҳам аёлининг туғилган кунида, ҳам 8 март муносабати билан чиқимдор бўлишини назарда тутсак, Йўлдошбойнинг бу томондан омади чопган: хотини 8 март давоми…\nАcрор Cулаймонов. Тушлик ҳам ўтди (ҳажвия)\nАбдуғани Абдувалиев. Ғаройиб ҳайкал (ҳажвия)\nАбдуғани Абдувалиев. Шарҳ (ҳажвия)\nАбдужаббор Умаров. Диваннинг устаси ким (ҳажвия)\nАбдужалол Раҳимов. Одамлар (ҳикоя)\nАбдукарим Мирзаев. Муҳаббат ясаган қайиқча (ҳикоя)\nАбдуқаюм Беккамов. Мукофот (ҳажвия)\nАбдул Рашид. Ишонч қўнғироғи (ҳикоя)\nАбдул Ҳамид. Заифа ким (ҳажвия)\nАбдул Ҳамид. Ноёб хотин (ҳажвия)\nАбдул Ҳамид. Ноўрин ваъда (ҳажвия)\nАбдулаҳад Ўрмонов. Лафзи қайтмаган йигит (ҳажвия)\nАбдулла Саидов. «Хизмат» тақсимоти (ҳажвия)\nАбдулла Саидов. Оқ бўрининг фожеаси (ҳикоя)\nАбдулла Чимирзаев. Ёлғиз кабутар (ҳикоя)\nАбдураҳим Маҳсумов. Гапнинг нишаби (ҳажвия)\nАбдураҳим Маҳсумов. Телефон одам (ҳажвия)\nАбдураҳим Маҳсумов. Хўп бўлади (ҳажвия)\nАбдусаттор Содиқов. Гуллаётган дарахт (ҳикоя)\nАбдусаттор Содиқов. Қарз (ҳикоя)\nАлибек Раҳмон. Лаҳза (ҳикоя)\nАлижон Жўраев. Ўтар дунё (ҳикоя)\nАлижон Жўраев. Ҳаё (ҳикоя)\nАлижон Зоҳидий. Тез ёрдам (ҳажвия)\nАлишер Файз. Пул санаш (ҳикоя)\nАсрор Аллаёров. Шундай бўлиши керак (ҳикоя)\nАсрор Сулаймонов. Ўша сурат билан (ҳажвия)\nБарно Рустамова. Асир (ҳикоя)\nБахтиёр Ризо. Ҳасрат (ҳажвия)\nБаҳодир Саримсоқов. Унутилган одам (тугалланмаган қисса)\nБашорат Омонова. Сабина (ҳикоя)\nБашорат Омонова. Сурат (ҳикоя)\nБек Турди. Газеташоу (ҳажвия)\nБўстон Раҳмонова. Ялпизлар ифори (қатра)\nВоҳид Исмоилов. Қўшиқ ҳам сўнади (ҳикоя)\nГулнора Авезова. Кутиш (ҳикоя)\nГулруҳ Ёрматова. Боғбон қиз (ҳикоя)\nГулруҳ Ёрматова. Офат (ҳикоя)\nГулруҳ Ёрматова. Туман ортидаги манзиллар (ҳикоя)\nГулчеҳра Жамилова. Бегона одам (ҳикоя)\nГулчеҳра Жамилова. Мендай одамни боплади-я (ҳажвия)\nГулчеҳра Жамилова. Ўттиз йил аввалги гап (ҳажвия)\nҒайратли Шер. Ўзимдан чиққан бало (ҳажвия)\nҒофуржон Алимов. Фарзанд (ҳикоя)\nДамин Жумақул. Гапингизга қўшиламан (ҳажвия)\nДилбар Раззоқова. Армон (ҳикоя)\nДилфуза Қўзиева. Учинчи одам (ҳикоя)\nДилшод Муҳаммадражаб. Ўкинч (ҳикоя)\nДилшод Нуруллаев. Байрамдан кейинги байрамлар (ҳикоя)\nЗойир Зиётов. Уйланинг (ҳажвия)\nЗойир Мамажонов. Эрингизга гап йўқ (ҳажвия)\nЗокир Худойшукур. Узилмаган қарз (ҳикоя)\nИброҳим Чориев. Дадамнинг иши (ҳажвия)\nИкром Асад. Сабр дарахти (ҳикоя)\nИлҳом Холиқов. Тойчоқ (ҳикоя)\nИлҳом Шералиев. Баланд-баланд булутлар (ҳикоя)\nИлҳом Шералиев. Қирғий қанотлари (ҳикоя)\nИноят Раҳмон. Келин (ҳикоя)\nИстам Ҳамроев. Келин (ҳикоя)\nИстам Ҳамроев. Тазарру (қисса)\nКаримабегим. Номалардаги нолалар (ҳикоя)\nКозим Даврон. Армон (ҳикоя)\nҚилич Нурмуҳаммад. Чироғинг ёнсин, жиян (ҳажвия)\nҚилич Нурмуҳаммедов. Супергрант (ҳажвия)\nҚиличбек Мустафо. Халоскор қоғозлар (ҳикоя)\nМавлуда Иброҳимова. Кайфият (ҳажвия)\nМалика Бойхон. Текин дори (ҳажвия)\nМамлакат Нормуродова. Ёстиқ остидаги пул (ҳикоя)\nМамлакат Нормуродова. Мусофир (ҳикоя)\nМанноп Эгамбердиев. Сариқ аждар ҳамласи (роман)\nМарат Шарипов. Фақат эҳтиёт бўлинглар! (ҳажвия)\nМаҳбуба Холова. Ўзим айланай (ҳажвия)\nМаягўзал Чориева. Суюнчи (ҳикоя)\nМеҳринисо Қурбонова. Дунё гўзал (ҳикоя)\nМеҳринисо Қурбонова. Муҳаббат дориси (ҳажвия)\nМуаттар Баратова. Райҳон (ҳикоя)\nМуқаддас Аҳмедова. Маржон (ҳикоя)\nМуродулла Ғафуров. 22-хона (ҳажвия)\nМуродулла Ғафуров. Кўнгилчановнинг кўрганлари (ҳажвия)\nМуродулла Ғафуров. Тушунди (ҳажвия)\nМуҳаббат Тўхташева. Ечим (ҳикоя)\nМуҳаббат Ҳамидова. Вазият ўзгарди (ҳажвия)\nМуҳаббат Ҳамидова. Одамнинг ўрни (ҳикоя)\nМуҳаббат Ҳамидова. Ўрганиб кетади (ҳажвия)\nМуҳаммад Ражаб. Зумрад пошшо (ҳикоя)\nМуҳаммад Ражаб. Малакали муҳаббат (ҳикоя)\nМуҳаммад Сиддиқ. Тузсиз зиёфат (ҳажвия)\nМуҳаммад Узоқов. Хоннинг хатоси (ҳикоя)\nМуҳтарама Улуғ. Жаннат нафасли фасл (ҳикоя)\nМўмин Қаюм. Буюртма костюм (ҳажвия)\nНаргиза Ғуломова. Шаҳарлик келинчак (ҳикоя)\nНасиба Ризаева. Ким зўр (ҳажвия)\nНурмамат Алмуродов. Калта иштон (ҳажвия)\nНурмамат Алмуродов. Одамнинг хўрози (ҳажвия)\nОлимжон Ҳайит. Гавҳар (ҳикоя)\nОмон Жорқинбоев. Портрет (ҳикоя)\nОмонулло Абдусаломов. Пушаймон (ҳикоя)\nОтабек Тиллаев. Ҳазин (ҳикоя)\nПирмат Шермуҳамедов. Амир Темурнинг тулпори (бадиа)\nПирмат Шермуҳамедов. Даҳолар учрашуви (парча)\nПўлат Ҳамдам. Бир хоналик уй (ҳажвия)\nРаҳим Қодиров. Тилни тийган яхши (қатралар)\nРаҳматилла Юнусов. Чавандоз (ҳикоя)\nРўзибой Қулмат. Хат (ҳикоя)\nСабоҳат Раҳмон. Акс (ҳикоя)\nСабоҳат Раҳмон. Яшил хилқатлар мамлакатида (ҳикоя)\nСаломат Ғойибназарова. Бўрилар таъқиби (ҳикоя)\nСаъдина Бобомуродова. Турнагулга келаман (ҳикоя)\nСобиржон Жумаев. Сўзбоши (ҳажвия)\nСодиқжон Иноятов. Деҳқонбойнинг таниши (ҳикоя)\nСолиҳ Ёқубов. “Энг зўр” латифа (ҳажвия)\nСолиҳ Ёқубов. Ғаройиб синов (ҳажвия)\nСуюндик Мамиров. Ота (ҳикоя)\nТемир Қурбон. Ўлим шарпаси (ҳикоя)\nТилаволди Жўраев. Дераза ортида (ҳикоя)\nТоҳир Шомуродов. Никоҳ узуги (ҳикоя)\nТурсунбой Боймиров. Мирзоқул (ҳикоя)\nТўхтамурод Рустам. Капалаклар ўйини (роман)\nУлуғбек Мустафоқулов. Оқ қашқа (ҳикоя)\nЎлжабой Қаршибой. Дунёнинг чети (ҳикоя)\nЎсарали Нишонов. Сиз ҳам тўйга боринг (ҳажвия)\nЎткир Ўсаров. Ҳаёт (ҳикоя)\nФеруза Тўраева. Йўловчи (ҳикоя)\nҲабибулло Ҳайдар. Қор элаган кун (ҳикоя)\nҲалимжон Тоҳиров. Болали йўловчи (ҳажвия)\nҲамидбек Юсупов. Суянчиқ (ҳикоя)\nҲасан Манзур. Ўгай она (ҳикоя)\nШаҳло Ҳошимова. Жийда гулининг ҳиди (ҳикоя)\nШаҳло Ҳошимова. Кутиш (ҳикоя)\nШирин Мадраҳим қизи. Дугона (ҳикоя)\nШирин Собурова. Сурайё (ҳикоя)\nШокир Абдулазиз. Ҳожатбарор (ҳажвия)\nШуҳрат Маткарим. Фикрсиз одам (ҳикоя)\nШуҳрат Маткарим. Чорраҳадаги «аҳмоқ» одам (ҳикоя)\nЮсуф Зиёдов. Меҳр (ҳикоя)\nЮсуф Рўзиев. Пойканднинг алп полвони (ҳикоя)\nЮсуф Худойқул. Балоғат (ҳикоя)\nЮсуф Худойқул. Севги (ҳикоя)


“Она, мен ўлиб қоламанми?” – Оққонга чалинган боланинг ноласига қулоқ тутинг\n12:35 / 11.12.2020\nKun.uz сайти гематология шифохонасида даволанаётган беморларга оид хайрияларни мунтазам ёритиб боради. Бу сафарги қаҳрамонларимиз ҳам бу машъум касаллик билан курашиш жараёнида кўз ёш тўкаётганлардир.\n3 ёшли “каттакон”\nДастлабки қаҳрамонимиз 3 ёшли Зойиржон Рустамжонов. Наманганлик бу болажоннинг онаси Маҳфуза Шаҳобова уни катталардек эркалаб “бу киши” деб муомала қиларкан. Вазият жиддий, ойлардирки давом этаётган даволанишлар оилани чўктириб қўйган.\n– Уч ўғлим бор, лекин ҳар бирининг ўрни бошқа, айниқса, бетоб бўлган мана шу кенжам учун жонимни беришга тайёрман. Буларнинг ажрини олишдан умидим бор. Отаси, яқинларимиз эртаю-кеч тинмай шу кунларга етказиб келишди. Энди яхшилардан ёрдам сўрашга мажбур бўлдик. Аллоҳ ҳар бирларининг савобларини кўпайтириб берсин дейди, – боласини қучиб йиғлаётган она.\nЗойиржон Рустамжоновга оид маълумотлар:\nУзкард: 8600 0417 3938 0906 (Агробанк, онаси Маҳфуза Шаҳобова номида)\nVisa: 4097821100710230 (Рустамжон Жаббороов номида)\nСбербанк: 2202201597519137 (Музаффар Жабборов номида)\nТелефон рақами: +998995158489 (онаси)\nОна, мен ўлиб қоламанми?\nБеш яшар қизалоқнинг бундай савол беришини тасаввур қилиш қийин. Аммо бу масканда бунақа саволлар кўп такрорланади. Чунки дард муштдай болаларни тезда улғайтириб қўяди.\n– Бухородан келганмиз. Қизим Севинч Элмуродова эндигина 5 ёшга кирди. Биринчи келганимизда кимётерапияларни кўтара олмаган, ҳатто юраги маълум муддат тўхтаб қолганди. Жуда қўрққанмиз ўшанда, шифокорларга раҳмат, қутқариб қолишди. Ҳозир телефонни олиб телеграм орқали ҳаммадан ўзи ёрдам сўрайди. Бир куни “Она, мен ўлиб қоламанми?” деганида юрагим пора-пора бўлди. Мен ҳам қизимнинг соғайиб кетишини эрта-ю кеч Аллоҳдан сўрайман, – деди Севинчнинг онаси Гулмира Жумаева.\nСевинч Элмуродовага оид маълумотлар:\nУзкард: 8600 0417 0187 2534 (Агробанк, отаси Ғанишер Сафаров номида)\nVisa: 4097 8211 0071 0248\nСбербанк: 4276 4200 3049 7076 (Аброр Жумаев номида)\nТелефон рақами: +998914171613 (онаси)\nБоланинг кўзларига чўккан мунг\nНавбатдаги беморимиз нурафшонлик Асадбек Шавкатов. 8 ёшли Асадбек 2017 йилдан буён оққон касаллигига қарши курашиб келмоқда.\n– Ўғлим 3 йил аввал шу касалликка чалинганида узлуксиз 2 йил даволангандик. Ўтган йили шифо топдик деб хотиржам бўлганимизда 2020 йилга келиб бу оғир дард яна қайталаниб қолди. Болагинам бу орада онкологик касалликдан ҳам даволаниб, операция бўлиб чиқди. Бу шифохонада бир кунни ўтказиш қандай эканлигини мана биздан сўранглар... Яхшилар ёрдамига ниҳоятда муҳтожмиз, – деди онаси Ҳилола Умарова.\nАсадбек Шавкатовга оид маълумотлар:\nУзкард: 8600 0423 4547 5767 (Агробанк, онаси Ҳилола Умарова номида)\nVisa: 4097 8211 0070 9380 (онаси Ҳилола Умарова номида)\nСбербанк: 4276 3802 5942 5457 (Бахтиёр Обидхўжаев номида)\nТелефон рақами: +99899 0992414 (онаси)\n20 ёшимда бу кўргулик\nСўнгги беморимиз чирчиқлик Дониёр Рўзибоев 2000 йилда туғилган. Айни бўз йигитлик даврини шифохона деворлари орасида ўтказаётган Дониёр бугун яхшилар кўмагига муҳтож.\n– Одам соғлигида бу неъмат қадрига етмас экан. 20 ёшимда шу синовга дуч келган эканман, ҳеч кимга бу касалликни раво кўрмайман. Узоқ даволаниб, ота-онамни ҳам қийнаб қўйдим. Топганларини менга сарфлашаяпти. Савобталаб инсонлар кўмагига жуда муҳтож бўлиб қолдик, – деди биз билан суҳбатда Дониёр.\nДониёр Рўзибоевга оид маълумотлар:\nУзкард: 8600 0609 6414 5578 (Халқ банки, онаси Гулзор Шоисломова номида)\nСбербанк: 4276 4200 3049 7076 (Жумаев Аброр номида)\nТелефон рақами: +998 99 435 74 16 (отаси)\nКўпнинг берганида ҳикмат ҳам кўп. Чунки моддий ёрдам билан бирга шу болаларнинг соғайиши сўраб дуолар ҳам қилинади. Зеро, тушкун кайфиятдаги ота-оналар ҳар қандай кўмакни жон деб қабул қиладилар.\nтасвирчи Нуриддин Нурсаидов.


Андижон шаҳрида, маҳалла фаоллари газ баллон бериш ваъдаси билан одамларни пахта теримига жалб қилишмоқда.\n«Элтуз» мухбирига кўра, Андижон шаҳридаги Гулчеҳра исмли «Эркин» маҳалла фаоллари йиғини котибаси «Пахта теримига чиқмаган ёки мардикор теримчи ёлламаган фуқароларга пропан газ баллон сотилмаслигини билдирган.\nАндижон шаҳар марказида жойлашган «Пиллакаш» махалла фаоллари йиғини фаоллари ҳам уйма уй юриб газ баллон олишни истаганларнинг рўйхатини йиғмоқда.\n«Ҳаёт қийинлашиб кетди, икки ойдан бери газ баллон олиб келишмаяпти. Энди бўлса пахтага чиқмасаларинг газ берилмайди дейишаяпти» дейди газ ўчоққа ўтин ёқаётган андижонлик уй бекаси «Элтуз» мухбири билан суҳбатда.\nУнинг «Элтуз» мухбирига билдиришича, битта газ баллон 13000 сўм туради, бу кунга бир маҳал овқат ва чой қайнатган тақдирда 15 кунга етиши мумкин.\nБошқа бир суҳбатдош, МФЙ котибидан маълумотнома олиш учун борганида ундан, пахта терими учун пул тўлашни талаб қилгани ҳақида билдирди.\nШунингдек у маҳалланинг табиий газ тармоғидан беш йил бурун узилгани, электр тармоғида ҳам, баъзан 12 соатгача давом этадиган узилишлар борлигини айтади.\nБош вазир Абдулла Ариповнинг 21 сентябр куни мажбурий теримчиларни пахтадан қайтариш ҳақидаги кўрсатмасига қарамай Андижонда талабаларни мажбурий теримга жалб этиш давом этмоқда.\nЖумладан, «Элтуз» мухбирининг ўрганишича, Андижон шаҳридаги Спорт коллежи талабалари хамон пахта термоқда.\ndata-title="«Пахтага чиқмаганга газ баллон йўқ!»" data-description="Андижон шаҳрида, маҳалла фаоллари газ баллон бериш ваъдаси билан одамларни пахта теримига жалб қилишмоқда. "Элтуз" мухбирига кўра, Андижон шаҳридаги Гулчеҳра ..." data-image="https://eltuz.com/wp-content/uploads/2017/09/r624529.jpg" data-url="https://eltuz.com/asosiy-mavzular/201214/" data-services="facebook,odnoklassniki,twitter,telegram" data-counter="ig">\n«Элтуз» Ўзбекистон инсон ҳуқуқлари форуми билан ҳамкорликда меҳнат ҳуқуқларига бағишланган туркум анимацияларини давом эттиради. Туркумнинг ўтган сонларида биз жамоа ...


04 декабр 2020, Тошкент вақти: 23:16\nҲамид Исмоилов Париждаги тадбир иштирокчиси\nРоссиядаги “Елцин” жамғармаси томонидан ташкил қилинган бу анжуманда ўзбек ëзувчиси Ҳамид Исмоилов ўзининг “Шоир ва Бин Ладен “ китобини тақдим қилади.\nШунингдек бу тадбирда туркман ëзувчиси Оқ Муҳаммад Веллисапар¸ қирғиз ижодкорлари Султон Райев¸ Турусбек Мадилбой¸ тожик шоираси Гуля Мирзоева ва қозоқ ëзувчиси Рустам Жангожа ҳам иштирок этмоқда.\nТадбир тожикистонлик киночилар суратга олган “Чегарадаги вақт” филми билан бошланди дейди тадбир ташкилотчиси Наташа Канат:\n- Марказий Осиë адабиëти ва жамияти мавзусидаги тадбир бугун давра суҳбати билан бошланди. Марказий Осиë адабиëтидаги оқим ва тенденциялар муҳокама қилинган бу суҳбатда ўзбек ëзувчиси Ҳамид Исмоилов ва рус ëзувчиси Борис Акунин маърузалари тингланди дейди суҳбатдош.\nНега бугун Марказий Осиë адабиëти ва жамиятини Парижда муҳокама қилиш зарурати пайдо бўлди¸ деган саволимизга жавоб берган Наташа Канат тадбирни бошлаб берган Чегарадаги вақт” филми бу зарурат махсули эканини таъкидлади:\n- Шоира ва киночи Гуля Мирзоева суратга олган бу филм Марказий Осиëда СССР чўкишидан кейин вужудга келган чегаралар ҳақида. Адабиëт эса чегара билмайди. Адабиëт ўз навбатида жамият билан чамбарчас боғлиқ¸ дейди тадбир ташкилотчиси.\nПарижда ижод қиладиган ëзувчи ва журналист Дмитрий Кошко бу анжуман мақсадини батафсил тушунтирди:\n- Бугун Марказий Осиë - европалик учун бир қоп-қора туйнук. Марказий Осиë ëки Рус Туркистони европаликлар учун қора мавҳумият. Биз Марказий Осиë киноларини Париж марказидаги Лотин кварталида жойлашган Пантеон кинотеатрида намойиш қилиб бу мавҳумият туманини тарқатмоқчимиз. Марказий Осиë нафақат гилам ва мевалари¸ балки адабиëт ва киноси билан европаликлар қалбини мафтун қилишига ишонаман¸ дейди суҳбатдош.\nДмитрий Кошко анжуманда иштирок этаëтган ўзбек ëзувчиси Ҳамид Исмоиловнинг “Темир йўл” романи французлар тушунадиган услуб ва ташбеҳларда ëзилганини таъкидлади.\nМарказий Осиë адабиëти ва киноси ҳафталиги доирасида учта давра суҳбати ва ўнлаб кино тақдимотидан иборат бўлади.


KaNews - Қанлыкөл районында Ҳайыт намазы оқылды\nҚанлыкөл районында Ҳайыт намазы оқылды\n5-июнь күни Қанлыкөл районы Ешим-ахун мешитинде Ҳайыт намазы оқылды.\nҚанлыкөл райоынында Рамазан Ҳайыты мүнәсибети менен Ешим-ахун мешитинде Ҳайт намазы оқылды. Оған, район ҳәкими Д.Толыбаев қатнасты ҳәм район халқын мүбәрек Рамазан Ҳайыты менен қутлықлады.\nРайонда Ҳайыт намазын көтериңкилик руўҳында өткериў ушын мешит жәмәәти, ҳуқык қорғаў ўйымлары ҳәмде басқа да тийисли тараў ўәкиллери тәрепинен, намазханлар ушын колайлы шәрт-шәраятлар жаратып берилди.\nЕшим-ахун имәми Н.Наймов бәршени байрам менен қутлықлап, тыныш ҳәм парахат турмыста жасап атырғанлығымыз, ҳәр күни дуўаға қол жайыў несип еткенлигиниң өзи Жаратқанның инами екенлигин ҳәм оған деген шексиз шүкиршилигин билдирди. Сондай-ақ, Ҳайыт байрамы ҳәм оның пазыйлети туўралы бәршеге кең түрде түсиник берип өтти.\nСоның менен биргеликте, Рамазан Хайыты мүнәсибети менен, “Қанлыкөл дийқан базары”нда ярмарка шөлкемлестирилди. Ярмаркада пуқаралар бәрше азық-аўқатлық өнимлерин ҳәм басқа да товарларды арзан баҳада алыў мүмкин.\nӨзбекстан Республикасы Президенти Ш.Мирзиёев 30-май күни “Рамазан Ҳайытын белгилеў ҳаққында”ғы Қарарды имзалаған еди. Ҳүжжетке көре, Рамазан Ҳайыты күни сыпатында кең түрде өткерилиўи белгилеп қойылған.


Абдулҳамид Чўлпон. "Сўз, сўз, сўз!" (1929) | www.ziyouz.uz\nБош саҳифа МатбуотЖадид матбуотиАбдулҳамид Чўлпон. «Сўз, сўз, сўз!» (1929)\nҚлассиқ фожианависликнинг энг улуғ кишиси, оламшумул тиётру муҳаррири Шекспир энг юксак асари бўлған «Ҳамлет»да бош қаҳрамоннинг тили билан юқоридағи жумлани айтдиради. Чинакам, у доҳийнинг ҳамма асарлари гаплашиш (диалог)нинг, умуман, сўз санъатининг қлассиқ – энг мукаммал нусхасидур. Ўртоғимиз бўлған рус саҳнаси ҳам бир замонлар сўз бобида энг улуғ кучларни етиштирди. Шчепкин*, Мочалўф*, Садўфскийлар* («Кичкина тиётру»нинг сутунлари) ўз вақтида томошачини сўз билан ўзларига банд эткан кишилар эди. Шекспирнинг сўз нусхаси бўлған асарлари ўшаларнинг тилларида жонланиб, зални сескантирди. Ҳозир ҳам «Биринчи бадиий тиётру»нинг* Качалўф*, Москвинлари*, собиқ «Корш» тиётрусининг Блументал – Тамаринаси* бадиий сўзнинг катта эранларидурлар.\nСўнгғи йилларда тиётрчилик санъати тажриба (эксперимент) кўчаларига кўпрак уриб кетиб, сўзни (ва шу сабабли актўрни ҳам) орқадароқ қолдириб келди. Бу нарса «режиссўр тажрибачилиги» (яъни режиссўрнинг тажрибалари учун кенграк майдон қўйиш) йўлини туткан янги тиётрулардагина эмас, сўзни ўзларининг «кўз қаролари» қилиб олған эски тиётруларда («Кичкина тиётру» кабиларда) ҳам кўрилди.\nТиётручилик санъатида актўрларга аҳамият бермаслик ўша санъатни, бир бутун ҳолда олғанда, анча паслатмакда экани сўнг вақтларда тушунила бошланди. Шу учун эдиким тиётру маҳфилларида (теварагларида) «актўрга қайтайлик» деган шиор яна айтила бошлади. Актўрга аҳамият бериш демак сўзга аҳамият бериш демакдур. Актўр, тиётру санъатининг актўри ҳар қандай наркилий (конструктив) саҳнада ҳам сўзлайди, гапиради; чирайлик сўз чирайлик қилиниб гапирилса, томошанинг таъсири бўлмай иложи йўқ. Шу учундирким сўнг вақтларда Масков тиётру матбуотида сўз санъати хусусида хос боблар очилиб, сўз билгичларнинг фикрлари кўпчилик ўртасиға ташлана бошлади. Шу учундирким «Қироатчилар тиётруси» (Тиётр чтеца)нинг тарқалғани, Гулидова қўл остидағи сўз санъати труппасининг йўқ бўлуб борғани, уста қироатчи Цветаевнинг* кўринмай ётканини ёза бошладилар. Шу учун ишчи мухбирлар: «Қулубларға бадиий қироат берингиз!» – деб ҳамма томондан талаб қила бошладилар. Демак, бу масала қизил Масковда, бизга керакли санъатнинг у буюк марказида жиддий ва қизғин суратда пишитила бошланди.\nБизнинг янги ўзбек тиётрусида, ҳали эндигина «тетапоя, олтин соя» қилиб келаёткан ёш труппамизда ўзининг ёшиға қараб, албатта, ҳали кўб етишмасликлар борлиғи маълум. Бизда ҳали тугал маъниси билан маданий актўр ҳам йўқ. Лекин, шу билан бирга, букунги Ўзбек давлат труппасининг тан ҳаракатлари бобида анча ўсганини труппадаги баъзи бир актўр йигит ва қизларимизнинг ўйин хусусида (ёлғиз ўйин хусусида) маданий поғоналарнинг анча юқорисида турғанини севинч билан айтиб ўтишға тўғри келади. Ҳатто баъзи бир урфий ва тетик (типичный) рўлларда яхши ўйнағучиларнинг яхшиғина сўзлари ҳам бор. Баъзан кўб яхши сўзлаган актўрлар ва кўб яхши сўзланган сўзлар бўлади. Лекин актўрнинг ўйин ҳунарига қарағанда сўз ҳунари, албатта ва албатта, заиф, хом. Ҳатто тўппа-тўғри сўзни ҳам дудилиб, ямлаб, англашилмас қилиб айтадурғанларимиз бор. Бу кўб томошаларнинг (тиётру томошасининг асосан сўз устиға қурулғанини эътиборга олсак) томошачиға тугал бориб етмаслигига; томошачида тўла таъсир ҳосил бўлмаслиғиға, томошанинг бадиий қисмини анча пастлатишка сабаб бўлади. Ўзбек давлат труппасининг янгиланган раҳбарлари кўбдан бери «мана, мен!» деб ўзини кўрсатиб келган бу камчиликнинг дафъига жиддий чора топмоқлари лозим. Гўзал ва усталарча ўйнаған актўр гўзал ва усталарча гапиришни ҳам билсин. Шундай бўлғанда ўйин билан сўз бирлашиб томошани тўлатади. Иккинчи томондан, концертларимизда ҳадеб чолғи билан ашула ва рақс гулламасдан, яхши, таъсирли декламациялар ҳам туғилади: Ш.Сулаймон ўртоғимизнинг «минбар адабиёти»* уста ижрочиларға эга бўлади. У вақтда ижтимоий мазмун ва мафҳумга ўжарлик билан бўйин эгадиган куйлар (айниқса, «мақомлар») ўрниға ижтимоий мазмунни «жон» деб қабул қиладиған бир бадиий йўл очилади. Шундай бўлғанда ёш шоирларимизнинг ўтли хитобларини ишчи-деҳқон оммасига яна оловли тиллар билан, чирайлик ва сингатурған қилиб берилади. Бу зарур тавсия Ўзбек давлат труппаси раҳбарларигагина хос бўлмасдан, Маориф комиссарлигимизга ҳам оиддур. Маориф комиссарлиги бу тавсиядан баъзи мактабларга бадиий қироат дарслари киргизиш лузумини англасин.\nМеҳнаткаш оммасига 2 йил орасида хос мактаб очмасдан турмуш ва кураш мактабида ўткур нотиқлар ва солмоқ маърузачилар етказиб бердик, энди мактаб ва тарбия йўли билан чирайлик сўзларни чирайлик қилиб ўқийтурған қироатчилар, хатиблар етказиб берайлик.\n«Шарқ ҳақиқати» газетасининг 1929 йил 6 февраль сонида «Чўлпон» имзоси билан босилган. «Адабиёт надир» мақолалар тўпламида қайта чоп этилган.\n«Шарқ ҳақиқати» газетаси асосида нашрга тайёрланди.\nШчепкин Михаил Семёнович (1788 – 1863) – рус актёри, рус саҳна санъатида реализм принципларини бошлаб берган.\nМочалов Павел Степанович (1800 – 1848) – рус трагик актёри.\nСадовский Пров Михайлович (1818 – 1872) – рус актёри. СССР халқ артисти. Юқоридаги учала артист Москвадаги Малий (Кичик) театрда хизмат қилишган.\n«Биринчи Бадиий театру» – бу ерда Москва Бадиий театри назарда тутилган, кейинроқ театрга «академик» унвони берилган – МХАТ.\nКачалов (Шверубович) Василий Иванович (1875 – 1945) – рус совет актёри. Ҳамлет рўлининг ижрочиси. Чўлпон билан Москвада яқин муносабатда бўлган. Дилшод Олимжон ўғлининг хотирлашича, Качалов билан Чўлпоннинг «борди-келдиси бўлган».\nМосквин Иван Михайлович (1874 – 1946) – рус актёри, СССР халқ артисти.\nКорш театруси – Россиядаги императорлик театрлари монополияси тугатилгандан сўнг ташкил этилган биринчи хусусий театр. Корш Фёдор Андреевич (1852 – 1923) – рус театри арбобларидан бири, антрепренёр. 1882 йили хусусий драматик театрга асос солган.\nБлументал-Тамарина (Блюменталь-Тамарина) (қизлик фамилияси Климова) Мария (1859 – 1938) – рус совет театри артисти. СССР халқ артисти (1937).\nЦветаев Павел Александрович (1898 – 1957) – рус совет театри актёри.\n«Сулаймон ўртоғимизнинг «минбар адабиёти…» – Шокир Сулаймон (1900 – 1942)нинг сочма шеърлари назарда тутилмоқда.\n← Аввалги Аввалги Абдулҳамид Чўлпон. Турсуной саҳнада (1928)\nКейинги → Кейинги: Абдулҳамид Чўлпон. Эпизодик рўллар устаси (1934)


Покистон президенти хавфсизлик хизмати бошлиғи суиқасд қурбони бўлди\n28 июн 2022, Тошкент вақти: 13:12\nПокистон Президенти Осиф Али Зардорийнинг хавфсизлик хизмати бошлиғи Билол Шайх чоршанба куни Карачи шаҳрида амалга оширилган суиқасд қурбони бўлди.\nПоикстон полициясига кўра, Билол Шайх мева сотиб олиш учун зирҳли машинасини тўхтатган пайтда ўлдирилган.\nХудкуш амалга оширгани тахмин қилинаётган портлашда ҳайдовчи ва мева сотувчиси ҳам ўлган.\nБилол Шайх шу йил бошида уюштирилган суиқасддан омон қолган эди.\nЎтган ой Навоз Шариф Бош вазир лавозимини эгаллаганидан бери Покистонда ҳужумлар авж олмоқда.


Яна бир ўзбек юртига экстрадиция қилиниши мумкин\nҚозоғистон махфий хизматлари диний экстремистик ташкилотга аъзоликда айбланиб, халқаро қидирувда бўлган ўзбекистонлик қочқин Маъмуржон Ҳаитбоевни ўз юртига экстрадиция қилиш арафасида.\n1965 йилда туғилган М.Ҳаитбоев 10 декабрь куни Олмаота аэропортида қўлга олинган эди. Қочқин Қозоғистон Миллий хавфсизлик қўмитасининг тергов изоляторида сақланаётгани ҳақида “Озодлик” мухбирига хабар берган москвалик инсон ҳуқуқ ҳимоячиси Виталий Пономарёв Ўзбекистон махсус хизматлари М.Ҳаитбоевни 1997 йилдан бери қидираётганини билдирди.\n“Илгари Маъмуржон Қўқон шаҳридаги “Турон” дўконида ишлаган. Бу дўкон хизматчилари диндор бўлиб, Ўзбекистон махфий хизматлари дўкон эгаси Қўқондаги жомеъ масжидга тез-тез бориб тургани ва унинг имоми Муҳаммад Ражаб билан яқин алоқада бўлганини даъво қилган. Юртида ҳуқуқ-тартибот ходимлари таъқибидан қочган Маъмуржон аввал Қирғизистон ва Тожикистонда яшаб, сўнг Покистонга кетишга мажбур бўлган”,- деди Виталий Пономарёв.\n“Озодлик” мухбири М.Ҳаитбоевнинг Покистонга кетиш сабаблари билан қизиқди.\n“Маъмуржон Ўзбекистонда “Таблиғ” диний ташкилоти уламолари қўлида сабоқ олган. Вақт ўтиб Маъмуржон диний ташкилотнинг Покистондаги мадрасасига ўқишга кирган ва у ерда 5 йил таҳсил олган. Сўнг яшаш учун Бирлашган Араб Амирликларига кетган”, - деди В.Пономарёв.\nУнинг таъкидлашича, Қозоғистон ва Ўзбекистон ҳуқуқ-тартибот идоралари “Таблиғ” диний оқимига экстремистик ташкилот ёрлиғини ёпиштиргани ноўриндир.\n“Сиёсатга аралашмаслик “Таблиғ”нинг асосий тамойилларидан биридир. Ҳатто таблиғчиларнинг ёзма адабиётида ҳам бу ҳақда аниқ ёзилган. “Таблиғ” ўтган асрнинг 20-йилларида Ҳиндистонда ташкил топган ва унинг аъзолари Ислом бўйича умумий даъват қилиш билан машғул. Таблиғчиларнинг асосий фарзларидан бири ўз ҳисобдан ўзга юртларга 3 ёки 40 кунлик сафар қилиб, аҳоли ўртасида даъват қилиш ҳисобланади. Шу боис, бу ташкилотнинг экстремистликда айбланиши ноўрин”,- деди В.Пономарёв.\nУ Қозоғистон Миллий хавфсизлик қўмитаси Маъмуржон Ҳаитбоевнинг ушлангани юзасидан сукут сақлаётганидан хавотир билдирди.\n“Агар М.Ҳаитбоев Ўзбекистонга топшириладиган бўлса, унга қийноқлар қўлланиши ёки сохта айблов бўйича узоқ йиллик қамоқ жазоси берилиши мумкин”,- деди Виталий Пономарёв.\nҚозоғистон МХҚ эса М.Ҳаитбоев ҳақида ҳеч қандай маълумотга эга эмаслигини айтиш билан чекланмоқда.\n“Озодлик” мухбири М.Ҳаитбоевнинг Қўқонда яшаётган укаси Босит билан гаплашди.\nУнинг айтишича, акаси “Таблиғ”га қўшилгани билан сиёсатга аралашмаган. Афғон урушида қатнашган акаси 3-гуруҳ ногирони бўлиб, жангларда жароҳат олган, бошида снаряд қолдиғи қолган. Лекин унинг ҳеч қандай жиноят содир этмаганига укасининг ишончи комил.\nБосит Ҳаитбоев ўзи 2004 йилда қамоқдан озод бўлгани учун акаси ҳақда ортиқча гапира олмаслиги, ўзи ва оиласи ҳаётидан хавфсирашини билдирди. Босит Ҳаитбоев солиқ тўламаганлик айби билан қамалиб чиққан.\nИнсон ҳуқуқ ҳимоячиси Виталий Пономарёвнинг сўзларига кўра, Қўқон шаҳридаги “Турон” дўконида хизмат қилган ва Ўзбекистонни тарк эта олмаган диндорларга қалбаки, яъни вақтида солиқ тўламаганлик айби қўйилиб, уларнинг кўпчилиги озодликдан маҳрум этилган.\nВ.Пономарёв Босит Ҳаитбоев воқеаси Ўзбекистонда диний мотивлар бўйича таъқиб қилинаётганлар қамоққа тиқилиши учун қалбаки айблар ҳам қўйилишига далил эканини таъкидлади.


Тeрeк дарёси бўйидаги жанг « Ўзбекистон Халқ Ҳаракати\n17 December 2018 - 8:00\nТЕРЕК ДАРЁСИ БЎЙИДАГИ ЖАНГ (1395-йил 15-17-апрел)\nАмир Темур ва Дашти Қипчоқ ҳукмдори Тўхтамишхон қўшинлари ўртасида Шимолий Кавказдаги Терек дарёси бўйида, Нўғай даштида содир бўлган жанг. Амир Темур 250 минг атрофидаги қўшинини 7 қўлга бўлиб, жанггоҳга жойлаштирган. Марказда асосий қўл, унинг олдида бош ҳиравул (манғлай), ортида эса чағдавул (арергард) турган. Қўшиннинг ўнг ва сўл қанотлари қунбуллар билан мустаҳкамланган. Тактик жиҳатдан бу ҳарбий қўшилмалар мустақил ҳаракат қилган ва фақат олий бош қўмондонга бўйсунган.\nСоҳибқирон қўллаётган жанговар тартиб усулининг устун томонларини 1391 йилги жанг пайтида пайқаб олган Тўхтамишхон ҳам ўз армиясини жанг майдонида худди рақибидек жойлаштирган. 15-апрел чоршанба куни қарама-қарши томон қўшинлари (тахм. 450-500 минг) жанговар байроқ ва туғларини кўтариб, такбир нидосини айтиб бир-бирига юзланади. Жанг муқаддимаси Кунча ўғлон, Бек Ёрлиқ ўғлон, Оқтау, Довуд сўфи ва Удурқу қўмондонлигидаги Тўхтамишхон қисмларининг Соҳибқирон қўшини жуванғарига қаттиқ ҳужуми билан бошланган. Сўл қанотнинг қўққисдан берилган зарба оқибатида оғир аҳволга тушиб қолганлигини кўрган Амир Темур марказий қўлдаги 27 сара қисмдан кўмак ажратади.\nЁрдамга ўз вақтида етиб келган аскарлар душман шиддатини қайтариб, қарши ҳужумга ўтади ва ғанимни қочишга мажбур этади. Қочаётганларни таъқиб қилишга берилиб кетган анчагина суворийлар жанггоҳдан узоқлашиб кетади. Темурий жангчиларнинг йўл қўйган тактик эҳтиётсизлиги натижасида вужудга келган қулай вазиятдан фойдаланган Тўхтамишхон ўз аскарий сафларини қайта тартибга солиб, таъқибчиларга зўр беради ва уларни тўзитиб юборади. Кутилмаганда Соҳибқирон қўл остида турган қисмлар душман исканжасига тушиб, Амир Темурнинг ҳаёти хавф остида қолади.\nШарафуддин Али Яздийнинг тасвирлашича, Соҳибқиронга биринчи бўлиб кўмакка етиб келган амир Шайх Нуриддин раҳбарлигидаги отлиқлар зудлик билан отдан тушиб, ёпирилиб келаётган хон аскарларини ёйлардан тинмай отилаётган ўқлар билан тўхтатади. Муҳаммад Озод, Алишоҳ ва Тўкал бавурчи каби беклар араваларни бир-бирига боғлаб ғов ясайдилар. Соҳибқирон шу аравалар, улар устига қўйилган тура (қалқон) ва чапар (четан) паноҳида бўлади. Айлана мудофаада қолган Соҳибқиронга Аллоҳдод, Жаку, Ҳусайн Малик қавчин бошлиқ бўлимлар ёрдамга келади. Аммо, Тўхтамишхон қўшинининг ҳамласи борган сари кучаяди. Асосий қўлдан кўмакка ташланган Муҳаммад Султон Мирзо ҳамда Устайбек қўмондонлигидаги қисмларнинг жангга кириши, амир Жаҳоншоҳ ва амир Ҳожи Сайфуддин қўл остидаги жангчиларнинг пистирмадан туриб Дашти Қипчоқ армияси сўл қўлига кучли зарба бериши вазиятнинг маълум даражада ўнгланишига сабаб бўлади. Жангнинг иккинчи куни яна Тўхтамишхон қўшинининг ҳужуми билан бошланади.\nХон Исабий ва Бахши Ҳожи қисмларидан иборат жуванғарини муҳорабага ташлайди. Соҳибқироннинг ҳировули (авангард)ни улоқтиришга эришган бу қўшин қаноти Амир Темур баранғарида жанг қилаётган амир Ҳожи Сайфуддин туманини қуршаб олади ва тарқатиб юборади. Бир қанча аскарларнинг тўзғиб кетишига қарамай Ҳожи Сайфуддин қолган сафдошлари билан қаршилик кўрсатишни давом эттиради. Ўз қисмдошларининг матонат билан курашаётганини кўрган аскарлар ортга қайтиб, улар қаторига қўшилади.\nҚийин аҳволда қолган бу туманга Жаҳоншоҳ баҳодир, Темур Хожа Оқбўға ва Рустам мирзолар мададга келади. Кечгача давом этган жанг ҳеч бир томоннинг устунлигисиз тўхтайди. Жангнинг сўнгги куни тағин Дашти Қипчоқ қўшинининг шиддатли ҳужуми билан бошланади. Тўхтамишхон отлиқ ва пиёдани сафга тизиб, марказ ва қанотларни қўшимча кучлар билан мустаҳкамлаб, ташаббусни ўз қўлига олиш илинжида жасур ва сара аскарларини жангга киритади. Айни вақтда хоннинг ишончли саркардаларидан бири Яғлибой ҳам жуванғар билан жангга ташланади.\nАмир Темур ушбу душман жуванғарининг анча заифлашиб қолганлигини билган ҳолда асосий зарбани унга қаратади. Натижада, Соҳибқирон жангчиларининг кучли ҳужумларига бардош беролмай пароканда бўлган хон аскарлари қочишга тушади. Яғлибой қисмлари Усмон баҳодир бошчилигидаги баранғар томонидан яксон этилиб, улоқтириб ташланади. Яғлибой Усмон баҳодир билан кечган яккама-якка олишувда ҳалок бўлади. Ниҳоят, Соҳибқирон бутун жанг майдони бўйлаб ҳал қилувчи ҳужумга ўтади. 3 кун давом этган шафқатсиз олишув туфайли тинкаси қуриган Дашти Қипчоқ армияси қаршиликни бас қилади ва узил-кесил мағлубиятга учрайди. Тўхтамишхон жанггоҳни хос қўриқчилари паноҳида ташлаб қочишга муваффақ бўлади.\nАмир Темурнинг ушбу даҳшатли тўқнашув вақтида ўта танг вазиятга тушиб, ундан фақат бор истеъдод, ғайрат ҳамда кучни ишга солиб шараф билан чиқиб кетиши унинг Тўхтамишхондек қудратли ҳарбий кучга эга бўлган, салоҳиятли саркардадан устун келганлигини кўрсатади.


Сўғдда ҳизбчилар қамалди\n17 октябр 2021, Тошкент вақти: 08:35\nЖиноят ишлари бўйича Хўжанд шаҳар суди қарори билан 10 тожикистонлик саккиз ярим йилдан ўн беш ярим йилгача озодликдан маҳрум этилди. 2009 йилда ҳибсга олинган тожикистонликлар республика Жиноят кодексининг жами олтита моддаси (миллий, ирқий ва диний низо қўзғатиш ҳамда Тожикистонда конституциявий тузумни куч билан ағдаришга оммани даъват қилганлик) билан айбланган.\nМаҳкамага раислик қилган судянинг айтишича, бир киши 2009 йилги Авф ҳақидаги Фармонга биноан суд залида озод этилган. Судяга кўра, мазкур маҳкамада Тожикистон суди тарихида илк бор икки айбланувчи ўз айбига иқрор бўлган.\nРасмий маълумотларга кўра, жорий йилда Сўғд вилоятида 11 киши диний экстремизмда айбланиб, узоқ муддатларга озодликдан маҳрум этилган.


Яхши суғорилган боғ — Dilkashradio.com\n«Эй, Сен, бизнинг нажоткор Худойимиз! Сен бизга маҳобату адолат ила жавоб берасан…Сен ерни зиёрат этиб, сувга қондирасан, Унга мўл-кўлчилик ато қиласан.»\nАссалому алайкум, қадрдонлар. Мен Лола яна сизлар билан биргаман. Бугун суҳбатимиз бир оз бошқача, аммо ҳаётимиз учун муҳим бўлган бир мавзу ҳақида. Аёл зотини яхши биласиз. Чунки сиз ўзингиз ҳам аёлсиз. Унинг ташвишлари-ю, меҳнатлари, ғамхўрликлари-ю, куюнчакликлари сизга бегона эмас. Сиз ўз кучингиз ва меҳнатингизни борингизни оилангиздагилар учун сарфлайсиз. Бироқ шу кучни қаердан оласиз? Яна уларданми? Ҳа, қисман шундай бўлиши мумкин. Аммо, яшашингиз учун, ҳар қандай ҳолатда ҳам юракдан ҳотиржам бўла олишингиз учун, ҳаётнинг суронли дамларида ҳам мустаҳкам тура олишингиз учун кучни қаердан оласиз?\nБунинг учун менга Яратувчимнинг кучи керак. Агар мени яратган Зот менга яна олға босишим учун куч бермаса, йиқилиб қоламан. Ҳали ўлкамизда қиш фасли тугамаган бўлса ҳам, бизни олдинда кутаётган баҳорни тасаввур қилайлик. Баҳорда ҳовлидаги дарахтлар қийғос гуллайди. Шу латофати билан ҳаммани хурсанд қилади. Боғ ҳар қандай кишининг юрагидаги ташвишларини аритади. Бир дам бўлсада ташвишларни унутиб, стрессларни йўқотади. Боғда турли ҳил дарахтлар бўлади, бироқ қиш ҳали тугамасиданоқ, гуллайдиган дарахт бу — бодом. Уни оғир кунларида ҳам Худовандга умид қиладиган аёлга ўхшатиш мумкин. Бодом баҳорни ҳали олисдалигидаёқ ҳис қилади. Ҳаётимизда совуқ кунлар бўлса ҳам, ишонинг олдинда иссиқ ва қувончли кунлар бор. Боғ бу биз дам олишимиз ва роҳатланишимиз мумкин бўлган жой.\nБиз эса ўша боғдаги дарахтлардан биримиз. Худога ишонган ва Унга манзур бўлишни истайдиган ҳар бир аёл Яратувчининг илоҳий кучи билан суғорилган дарахтга ўхшайди. Довуд пайғамбар айтганидек, У бизни сувга қондиради, бизнинг шохларимизга мўл-кўлчилик ато этади. Яъни бизни марҳаматлайди. Муқаддас Каломдаги ҳамма пайғамбарлар, жумладан Ишаё пайғамбар ҳам боғни шифоланиш ва роҳатланиш жойи деб тасвирлаган. Ишаё китобининг 58 бобида Худо ўз халқига шундай дейди: «Худованд сизни ҳар доим бошқаради; қуёшли юртда У сизларнинг муҳтожлигингизни қондиради ва танангизни бақувват қилади. Сизлар яхши суғорилган боғ ва суви ҳеч қачон тугамайдиган булоқ каби бўласизлар»\nХудони севганлар атрофидагиларга адолатли муносабатда бўлса, муҳтожлигида уларга қайишса, Худованд уларни ҳам ташлаб қўймайди. Унга суянганларни Худованд шифолайди, қувватлантиради ва ҳудди яхши суғорилган боғ каби қилади. Ҳаётимизда болалар, иш ва ҳаётий ташвишлар каби қийин ҳолатлар кўп бўлса ҳам, Худога бўлган ишончимиз ва умидимиз бизни яхши кунларга етаклайди. Худо бизга тайёрлаган ажойиб кунларни кўрамиз. Худо бизни худди баҳорда гуллаган ва ёзда мўл-кўл ҳосил берадиган дарахтлардек қилади. Сиз ҳам Худо марҳаматлаган дарахт каби бўлишни истайсизми? Азизим, ташвишлардан чарчаганингизда бир дам Яратгувчингиз ҳақида ўйланг, Ундан ҳаётингиз учун куч ва марҳамат сўранг. У сизга ғамхўрлик қилади. Мен эса кейинги сафар дилдан суҳбатлашгунга қадар ҳайрлашиб қоламан.


Kutubxona - Prosper Merime. Matteo Falkone (hikoya) / Kiril\nSiz shu sahifadasiz: Prosper Merime. Matteo Falkone (hikoya) / Kiril\nМуаллифПроспер Мериме Асар номиМаттео Фалконе (ҳикоя)\nТуркумларКутубхона  Xалқлар - Жаҳон/Франсуз адабиёти Бўлимлар - Драматургия  Муаллифлар - Проспер Мериме  Услуб - Наср Шакл - Ҳикоялар Ёзув - Кирил\nТилЎзб ТаржимонОзод Шарафиддинов Ҳажм44KBБезатишUzgen (admin@kutubxona.com) Қўшилган2014/04/03 Манбаhttp://www.ziyouz.com/index...\nМаттео Фалконе (ҳикоя)\nLotin yozuvda Проспер Мериме\nПорто-Веккодан шимоли-ғарбга — оролнинг ичкарисига қараб йўл олсангиз, анча тик қияликлардан кўтарилишга тўғри келади. Катта-катта харсангтошлар қалашиб ётган, баъзи жойлари ўпирилиб кетган илон изи сўқмоқдан уч соатлар чамаси юрсангиз, боши кети кўринмайдиган қалин макига рўпара бўласиз. Маки — корсикалик чўпонлар билан қонунга чап бериб юрганларнинг макони. Айтиш керакки, корсикалик деҳқон далани ўғитлаш заҳматидан қочиб, ўрмоннинг бир четига ўт қўяди. Олов керагидан ортиқроқ жойни ёндириб юборса ҳам парвойига келмайди. Нега деганда, ёндирилган дарахтларнинг кули тушган ердан яхши ҳосил олишига ишонади-да. Бошоқлар йиғиб олинганидан кейин (сомони қолаверади, уни йиғиб олиш — машаққат), ер остида омон қолган дарахт илдизларидан янаги баҳорда навқирон новдалар кўкаради. Бир неча йил ўтиб, уларнинг бўйи етти-саккиз футга етади. Мана шу қалин чакалакни маки дейишади. Маки — бир-бири билан айқаш-уйқаш бўлиб ўсган ҳар хил дарахтлардан иборат. Одам уларнинг орасидан қўлида болта билангина йўл очиб юриши мумкин. Баъзан эса шунақа қалин макилар бўладики, ҳатто олқорлар ҳам уларнинг орасидан ўтиша олмайди.\n18... йилда Корсикага борганимда Маттео Фалконенинг уйи ана шу макидан ярим милча берида эди. У ўша ердаги ўзига тўқ одамлардан эди. У сон-саноқсиз подалардан келадиган даромад ҳисобига ҳалол ҳаёт кечирарди. Унинг подаларини кўчманчи чўпонлар тоғма-тоғ ўтиб юриб боқишарди. Мен уни учратганимда эллик ёшлар чамасида эди. Ҳозир мен сизга айтиб бермоқчи бўлиб турган воқеа эса ундан икки йил бурун содир бўлган экан. Уни ўрта бўйли, лекин бақувват, жингалак сочлари қорамойдай тим қора, қирра бурун, лаблари юпқа, кўзлари тийрак, юзи ошланмаган терининг рангидаги бир одам деб тасаввур қилаверинг. Бу ўлкада уста мерганлар кўп бўлади. Аммо Маттео милтиқдан бехато отишда уларнинг ҳаммасидан ўтарди. Масалан, Маттео олқор овлаганда ҳеч қачон сочма ўқ ишлатмасди, бироқ уни бир юзу йигирма қадам наридан истаса бошидан, истаса курагидан отиб, ер тишлатарди. Кундузи қанчалик чапдаст бўлса, зим-зиё кечаси ҳам шунчалик бехато отарди. Менга унинг чапдастлигини кўрсатувчи бир воқеани айтиб беришган. Корсикада бўлмаган одамга бу муболағадек туюлиши мумкин. Ундан саксон қадам нарига — тарелкадай келадиган ялтироқ қоғоз ортига шам ёқиб қўйишипти, у мўлжалга олипти. Кейин шамни ўчириб қўйишипти. Бир минут ўтгач, қоп-қоронғу тунда ўша қоғозга қаратиб ўқ отибди. Шунда тўртта ўқдан учтасини қоғозга тегизибди.\nАна шунақа фавқулодда маҳорат Маттео Фалконени машҳур қилиб юборди. Уни одамлар ҳам яхши дўст, ҳам хавфли рақиб ҳисоблашарди. Бироқ у дўстларидан жонини ҳам аямас, фақирларга меҳру шафқат билан қарар, Порто-Векко вилоятида ҳамма билан иноқ, тинч-тотув яшарди. Айтишларига қараганда, у хотинини Кортодан олган экан, у ерда жангда шаддодлик, муҳаббат бобида эса эпчиллик билан ном чиқарган хавфли рақибига шафқациз зарба берган экан. Маттеонинг милтиғидан узилган ўқ уни дераза ёнида осиғлиқ турган кўзгуга қараб турганида қулатган эмиш. Бу воқеа босди-босди бўлгач, Маттео уйланди. Xотини Жузеппа унга аввал учта қиз туғиб берди (бундан Маттео роса дарғазаб бўлган эди), кейин ўғил туғди. Унга Фортунато деб ном қўйишди. Бу номда оиланинг умиди ва уруғнинг давомчиси деган маъно бор эди. Қизларини у яхши жойларга узатди: бирон хавф-хатар туғилса, ота куёвларининг ханжари ва милтиқларига таяниши мумкин эди. Ўғли эса энди ўнга кирган, лекин бўладиган бола экани ҳозирданоқ кўриниб қолган эди.\nЭрта куз кунларидан бирида Маттео саҳарлаб молларидан хабар олиб келиш учун хотини билан макига жўнади. Кичкина Фортунато улар билан бирга бормоқчи бўлди, бироқ яйлов анча олис эди. Ундан ташқари, уйни ёлғиз ташлаб кетиб бўлмасди. Шу сабабга кўра отаси уни қолдириб кетди. Ота бу ишдан қанчалар пушаймон бўлгани ҳикоямизнинг давомидан аён бўлади. Улар жўнаб кетишгандан кейин бир неча соат ўтди. Кичкина Фортунато офтобрўй жойда чўзилиб ётиб, мовий тоғларга тикилганича, янаги якшанба куни шаҳарга сарорали амакисиникига меҳмонга боришини ўйларди. Тўсатдан янграган ўқ овози унинг хаёлларини тўзғитиб юборди. У сапчиб туриб, ўқ овози эшитилган сайҳонлик томонга ўгирилди. Яна ўқтин-ўқтин ўқ овози эшитилди. Отишма борган сари яқинлашиб келарди. Ниҳоят, сайҳонликдан Маттеонинг уйига олиб келадиган сўқмоқда жулдур кийимли, соқоли ўсиб кетган, тоғликлар киядиган учли қалпоқ кийган одам пайдо бўлди. У ҳозиргина оёғидан ўқ еган кўринарди.\nУ порох олиб келгани кечаси шаҳарга кетаётиб, корсикалик волтижерлар пистирмасига дуч келиб қолган бандит эди. У жон-жаҳди билан отишиб, қоя-тошларни паналаб, қувиб келаётганларни бир амаллаб чалғитишга муваффақ бўлди. Бироқ солдатлар яқин орада эди. У эса жароҳати туфайли макига етиб боролмади.\n— Маттео Фалконенинг ўғлимисан?\n— Мен Жаннетто Санпероман. Орқамдан сариқ ёқалар қувиб келяпти. Мени яшир. Юргани ҳолим қолмади.\n— Милтиғинг ўқланмаган. Сарҳерада ўқ тугабди.\n— Xанжарим бор.\n— Йўқ, сен Маттео Фалконенинг ўғли эмассан! Наҳотки, уйингнинг олдида мени ушлаб олишса-ю, сен индамай тураверсанг?!\nБир неча минут ўтгач, сариқ ёқали жигарранг форма кийган олтита ўқчи сержант бошчилигида Маттеонинг уйи олдида туришарди. Бу сержант Фалконега узоқ қариндош эди. (Маълумки, бошқа жойларга қараганда Корсикада қариндош-уруғчиликка қаттиқроқ риоя қилинади.) Унинг исми Теодор Гамба эди. У жуда фаол одам бўлиб, анча-мунча бандитларни қўлга туширган ва бандитлар ундан зир титрашарди.\n— Бугун эрталаб уйимизнинг олдидан Перо деган отини миниб кашиш ўтди. У, отангнинг аҳволи қалай, деб сўради. Мен айтдимки...\n— Менинг отам — Маттео Фалконе! — деди у маънодор қилиб.\n— Биласанми, шумтака, истасам, сени Кортога ёки Бастияга олиб бориб, турмага тиқиб қўяман. Қўл-оёғингга кишан уриб похолга ётқизаман-да, каллангни оламан. Яхшиси, Жаннетто Санперонинг қайдалигини айт.\n— Менинг отам — Маттео Фалконе.\n— Сержант! — деди пичирлаб волтижерлардан бири. — Келинг, қўйинг. Маттео билан ўчакишиб нима қиласиз?\nГамба ночор аҳволда қолди. У солдатлар билан шивир-шивир қилиб алланимани гаплашди. Солдатлар бир зумда уйни титкилаб қараб чиқишди. Бунга кўп вақт кетгани йўқ. Чунки корсикаликнинг кулбаси битта чорбурчак хонадан иборат бўлади. Стол, курси, сандиқ, баъзи бир уй анжомию овчилик ускуналари — унинг бор-йўқ бисоти шу. Бу орада кичкина Фортунато мушукни силаб ўтирар ва волтижерлар билан амакисининг довдираб қолишганидан ичида кулаётгандай эди.\nСержант ва унинг отряди борган сари бетоқат бўла бошлади. Улар келган томонларига қайтиб кетишга чоғлангандек, сайҳонликка нигоҳ ташлай бошлашди. Лекин бу орада уларнинг бошлиғи Фалконенинг ўғлига дўқ-пўписалар заррача таъсир қилмаётганига қаноат ҳосил қилгач, яна бир бор уриниб кўришга, энди мулойимлик билан синаб кўришга аҳд қилди:\n— Ҳой, муғомбир! Кўкрагингга шунақа соат осиб, Порто-Векко кўчаларидан товусдай гердайиб юргинг келар-а? Ўтган-кетган сендан: «Соат неча?» деб сўрайди, сен эса: «Мана, ўзингиз кўра қолинг», деб соатни тутасан.\n— Xўш, нима дейсан, соатни олгинг келяптими, жиян?\n— Нега мени мазах қиляпсиз?\n— Xудо ҳаққи, мазах қилаётганим йўқ. Жаннеттонинг қаердалигини айцанг, бас, соат — сеники.\nШу сўзларни айтар экан, у соатни Фортунатога тобора яқин олиб келар, соат боланинг ранги ўчган юзига тегай-тегай деб турарди. Боланинг қалбида соатни олиш истаги билан меҳмондўстлик бурчи ўртасида жўш ураётган кураш унинг юзига ҳам тепган эди. У гўё ҳозир бўғилиб қоладигандек, ҳансираб нафас оларди. Соат эса қаршисида чайқалиб, занжирда айланиб, бурнининг учига тегай-тегай деб турибди. Ниҳоят, Фортунато соатга журъацизгина қўл чўзди, ўнг қўлининг бармоқлари соатга тегди, мана сержант занжирни қўйиб юборган бўлмаса-да, соат боланинг кафтига қўнди... Мовий циферблат. Ярақлаб турган қопқоқ... Қуёш нурига ёнаман дейди... Бундай ўлжадан воз кечиш амримаҳол эди.\nФортунато чап қўлини кўтариб, бош бармоғи билан елкаси оша ўзи суяниб турган пичан ғарамига ишора қилди. Сержант дарров тушунди. У занжирнинг учини қўйиб юборди. Фортунато энди соат ўзиники бўлганига чиндан ишонди. У кийикдай чаққон сакраб турди-да, волтижерлар тита бошлаган ғарамдан ўн қадамча нарига югуриб борди. Пичан ғимирлади ва ғарам ичида қонга беланган одам қўлида ханжар билан ўрмалаб чиқиб келди. У ўрнидан турмоқчи бўлди, лекин оёғидаги жароҳати бунга имкон бермади. У йиқилди. Сержант унга ташланиб, ханжарини тортиб олди. Роса қаршилик кўрсатишига қарамай, шу заҳоти унинг қўл-оёғини чандиб ташлашди. Қўл-оёғи боғлиқ, бир боғ ўтиндай ерда ётар экан, Жаннетто олдига келган Фортунатога юзини ўгирди-да:\n— Ҳозиргина эчкидай шаталоқ отиб югуриб юрувдинг-ку! — деди шафқациз ғолиб. — Майли, хотиржам бўл, қўлимга тушганингнинг хурсандчилигига ўзим сени бир миля жойга опичиб боришга тайёрману, лекин анча чарчаганман. Майли, ошна, сен учун шох-шабба билан плашингдан замбил ясаймиз. Кресполидаги хонадонлардан от оламиз.\nВолтижерлардан баъзилари каштан шохларидан замбил ясаётган, баъзилари Жаннеттонинг ярасини боғлаш билан банд бўлиб турган пайтда, макига олиб борадиган сўқмоқнинг бурилишида тўсатдан Маттео билан хотини пайдо бўлди. Xотини каштан ёнғоқлари солинган катта қанорнинг оғирлигидан эгилиб зўрға қадам босар, эри эса қўлида битта милтиқдан бошқа юки йўқ — енгил ва шахдам юриб келарди. Эркак кишига қуролдан бошқа юк номуносиб-да!\n— Xотин! — деди у Жузеппага. — Юкингни қўйиб, тайёрланиб тур.\n— Яхшимисан, биродар! — деди сержант кўришишга қўл чўзиб. — Учрашмаганимизга ҳам анча бўлди.\n— Мен йўл-йўлакай сен билан ҳам, синглим Пеппа билан ҳам кўришиб кетай деб келган эдим. Бугун жуда кўп юрдик, лекин овимиз бароридан келди. Ношукурчилик бўлмасин, чарчасак ҳам гўрга, ҳозиргина Жаннетто Санперони қўлга туширдик.\n— Бу аблаҳ шердай олишди, — деб давом этди сержант бир оз энсаси қотиб. — У менинг ўқчиларимдан бирини отиб ўлдирди, капрал Шардоннинг қўлини майиб қилди. Майли, бунисига чидаса бўлади. Шардон франсуз... Кейин десанг, у шунақа усталик билан яшириниб олибдики, уни алвасти ҳам тополмасди. Агар жияним Фортунато бўлмаса, мен уни икки дунёда ҳам тополмасдим.\n— Минг лаънат! — деди Маттео эшитилар-ешитилмас.\nЎлимини бўйнига олган одамгина юрак ютиб, Фалконени сотқин деб аташга журъат қилиши мумкин эди. Xанжарнинг бир зарби билан бу ҳақоратга жавоб берса бўларди. Биргина зарби билан!\nКейин волтижерлардан бирига юзланиб, илтимос қилди:\nФалконе соатни юлқиб олди-да, жон-жаҳди билан тошга урди. Соат майда-майда бўлиб кетди.\n— Xотин! — деди у. — Мендан бўлганми шу бола?\nФортунатонинг йиғиси авж олди, Фалконе эса силовсинникига ўхшаш ўткир кўзини ҳамон ундан узмай турарди. Ниҳоят, у милтиғининг қўндоғини ерга бир урди-да, кейин уни елкасига олиб, Фортунатога, «орқамдан юр», деб буйруқ берди ва макига йўл олди.\nЖузеппа ўғлини ўпди ва йиғлаганича уйга кириб кетди. У ичкарига кириши билан Биби Марямнинг сурати қаршисига тиз чўкиб, сидқидилдан ибодат қила бошлади. Бу орада Фалконе сўқмоқ бўйлаб икки юз қадамча юрганидан кейин, чоғроққина чуқурга дуч келди. Қўндоқ билан ерни уриб кўриб, унинг юмшоқлигига, ковлаш осон бўлишига ишонч ҳосил қилди. Бу жой ниятини бажо келтириш учун қулай туюлди.\n— Ота! Яна бир дуони биламан. Биби Марям ҳақида. Xолам ўргатган эди.\n— Чуқурда. Мен уни ҳозир кўмаман. Имони ўзида кетди. Мен унинг хотирасига жаноза ўқиттираман. Куёвимиз Теодор Бянкига айтиш керак, бизникига кўчиб келсин.\n↑ Пилоне (автор изоҳи)\n↑ Cапорали — Илгариги вақтларда феодал сенорларга қарши исён кўтарган Корсика коммуналари ўзлари сайлаб оладиган раҳнамоларини капрал деб аташарди. Ҳозирги вақтда ўзининг молу мулки, ошна-оғайнилари, мижозларининг кўплиги туфайли Пиеке, яъни кантонда катта обрўга эга бўлган, ҳатто кўп можароларга қозилик қиладиган одамни баъзан шундай деб аташади. Қадимий одатга кўра, корсикаликлар беш табақага бўлинади: дворянлар (уларнинг баъзилари магнифиши, бошқалари — сигнори), cапорали, гражданлар, плебейлар ва келгиндилар. (Автор изоҳи).\n↑ Волтижерлар — ўқчилар отряди бўлиб, яқиндан бери ҳукумат жандармлар билан бирга полицияга ёрдам берсин учун бундай отрядларга одам ёлламоқда. (Автор изоҳи).\n↑ Бандит — бу ўринда яшириниб юрган жиноятчи маъносида.\n↑ Сариқ ёқалар — У пайтларда волтижерлар сариқ ёқали жигарранг мундир кийишарди. (Автор изоҳи).\n↑ Cарҳера — ўқдон ва халта ўрнини босувчи чарм белбоғ. (Автор изоҳи).\n↑ Перче ме c... (Автор изоҳи) — нега мени мазах қилаяпсиз.\n↑ Яхшимисан, биродар! — Буон гиорно, фрателло — корсикаликларнинг одатдаги салом-алиги (автор изоҳи).\n"http://www.kutubxona.com/wiki/index.php?title=Prosper_Merime._Matteo_Falkone_(hikoya)_/_Kiril&oldid=14584" dan olindi\nTurkumlarAsarlarFransuz adabiyotiDramaturgiyaProsper MerimeNasrHikoyalar\tAdabiy Shakllar


Самарқанд вилояти. Телевизор экрани янгиланди - Истеъмолчилар ҳуқуқларини ҳимоя қилиш Агентлиги\nСамарқанд вилояти. Телевизор экрани янгиланди\nЯхши ниятлар билан сотиб олинган телевизор сифатсиз чиқса одамни кайфияти қанчалик бузилади. Айниқса, сотувчига унинг носозлигини тушунтириш, кафолат муддатида таъмирлатиб олишни талаб қилиш. Баъзида булар муаммога ҳам айланиб кетади.\nСамарқанд шаҳрида истиқомат қилувчи В.К. “Оби Раҳмат” МЧЖдан “Россо” русумли телевизорни 3 йил кафолат муддати билан харид қилди.Ундан фойдаланиш жараёнида телевизор экранида чизиқ пайдо бўлди. Бу чизиқ туфайли ҳеч бир кўрсатувни томоша қилишнинг иложи бўлмай қолди. Бу ҳақда МЧЖга мурожаат қилди, кафолат муддати ичида яъни товар бир ойда носоз ҳолатга келганини билдирди. Аммо унга бирон бир тайинли жавоб қайтарилмади.\nВ.К. бу ҳақда Ўзбекистон Республикаси Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлигининг “Call center”га мурожаат қилди.\nМурожаат Агентликнинг Самарқанд вилояти ҳудудий тузилмаси томонидан истеъмолчи иштирокида кўриб чиқилди. Ҳудудий тузилманинг кўмаклашуви билан “Россо” русумли телевизор экрани сифатлисига алмаштириб, таъмирлаб берилди.\nCategories: Муаммо: мурожаат ва натижа, Янгиликлар 24.06.2020


Жаннатнинг ер юзидан топган жойини кўринг!\n«Парижда бўлганман, лекин ҳанузгача Париж тушимга кирган эмас. Мисрда бўлганман, Миср тушимга кирган эмас. Хитой, Монголия, Ҳиндистон, Покистон, Эрон, уммон ортидаги Техас, Чикаго, Нью-Йоркда ҳам бўлганман, қарангки, улар бирон марта ҳам тушимга кирмади.\nЁшлигимда Москвада беш йил ўқидим, бирон марта ҳам Москвани тушимда кўрмадим. Тушимга тез-тез Ақсу-Жабағлининг Мингбулоғи киради. Ҳиндистоннинг серҳашам ибодатхоналари, Мисрнинг юксак эҳромлари, Италиянинг чил устунлари, Американинг осмонўпар бинолари, Парижнинг хиёбонлари, Англиянинг томошабоғлари, Швейцариянинг тоғларини кўрдим. Уларни кўрганда юрагим жўшиб кетгани йўқ. Нега энди мана шу оддий Мингбулоқдаги уйни кўрганда юрагим жўшиб, бошим айланиб, кўзим тиниб кетди? Наҳотки шу Ақсу-Жабағли Венецияю, Қоҳираю, Калькутталардан чиройли бўлса?! Шаффоф булоқлардан тўйиб симираман. Ҳар қадамда ўзим билан, ўз болалигим билан учрашаман, ўша баҳор, ўша ёмғир, ўша гулларни кўраман. Парижнинг «Қирол саройи» деб аталган меҳмонхонасидаги душ менинг шалолам қаршисида бир елим ўйинчоқ.\nМен катта шаҳарларда пиёда кезишни яхши кўраман. Аммо бу сайр тез жонга тегади. Ақсу-Жабағлини, балки, мингинчи марта кезаяпман. Юрган сари юргим, кўрган сари кўргим келади. Мингбулоқни кўрмабсиз – дунёга келмабсиз, Унинг атрофи бир-бири билан елка тирашган қир-адирликлар билан ўралган. Табиати сўлим. Тоғдан эсиб турадиган шабада киши қалбига ором бағишлайди.\nГапнинг сирасини айтганда, бу ерга Оллоҳнинг назари тушган. Кекса одамларнинг нақл қилишларича, ўтроқ аҳоли ҳозиргача ўткир юқумли касалликларга чалинмаган. Улар сариқ касаллиги у ёқда турсин, ҳатто ошқозон-ичак касалликлари билан ҳам оғримаган, ҳатто бу ерда ҳеч ким шу пайтгача юқумли касалликлар билан оғриб, шифокорга мурожаат қилмаган. Аксинча, сариқ касаллигига чалинган ёхуд жигар циррози ҳаётига чанг солган кишилар бу ердан нажот излашади. Узоқ манзиллардан йўл юриб, ана шу қадимий, айни пайтда яшариб, яшнаб бораётган кўркам қишлоқ томон ошиқишади. Бу ердаги мўъжизага бой сув одамларга жўшқин ҳаёт бахш этади.\nШерхан МУРТАЗА, Қозоғистон халқ ёзувчиси, 2017-11-24, 19:07 214


ҲЕЧ КИМ МЕҲР-МУРУВВАТДАН ЧЕТДА ЭМАС\n3 декабрь мамлакатимизда Имконияти чекланганлар куни сифатида нишонланмоқда. Туманимиз марказидаги муҳташам "Ширинбулоқ" мажмуасида ушбу сана муносабати билан тадбир бўлиб ўтди. Унда туман ҳокими Ғуломжон Муродхўжаев ва барча сектор раҳбарлари иштирок этиб, имконияти чекланган ҳамюртларимизга соғлиқ-омонлик тиладилар ва уларга совғалар топширишди.\nТуманимизда бугунги кунда 4631 нафар имконияти чекланган кишилар бор. Улардан 721 нафари вояга етмаганлардир. Жорий йилнинг ўзида 98 нафарига махсус аравачалар, 36 та эшитиш мосламаси ва бошқа зарур буюмлар топширилди. Шунингдек, йил бошидан бери 170 нафарга яқин пенсионер ва ногиронлар республикамизнинг Товоқсой, Олтиариқ, Косонсой, Маржонсув сиҳатгоҳларида бепул дам олиб, соғлиқларини тиклаб қайтишди.\nБундан ташқари, туманимиздаги 48-сонли мактаб-интернатда имконияти чекланган болаларнинг замон талаблари асосида таълим олишлари учун Давлат умуммиллий дастурига асосан 4 миллиард 300 миллион сўмлик мукаммал қурилиш-таъмирлаш ишлари олиб борилди. «Обод марказ» давлат дастури доирасида 2-махсус мактабгача давлат таълим ташкилоти қарийб 1,5 миллиард сўм эвазига энг замонавий тусга кирди.\nТадбир давомида 2, 21-махсус мактабгача давлат таълим ташкилотлари, 48-мактаб-интернатга ҳам борилди ва тарбияланувчи ҳамда ўқувчиларга совғалар туҳфа этилди.


Ҳажга алоҳида эътибор бериб, уни сидқидилдан адо этганларга беҳисоб ажру савоблар ваъда қилинган бўлса, унга бепарво бўлган кишиларга ваъидлар бордир. Имом Табароний раҳматуллоҳи алайҳ ўзларининг «Муъжами кабир» асарларида ҳаж ибодатини бажаришга чоғланган кишиларга бериладиган мукофот ҳақида ворид бўлган қуйидаги ҳадисни ривоят қилганлар:\n«Абдуллоҳ ибн Аббос розияллоҳу анҳу ўз ўғилларига: «Эй ўғилларим! Маккадан (Арафотга) пиёда ҳаж қилувчи ҳолда чиқинглар, чунки мен Расулуллоҳ соллаллоҳу алайҳи васалламнинг «(Маккадан Арафотгача уловда борган) уловлик ҳожи учун уловининг босган ҳар қадамига етмишта ҳасанот, (Маккадан Арафотгача пиёда ҳаж қилган) пиёданинг ҳар қадамига эса етти юзта ҳасанот бўлади», деганларини эшитганман», деди».\nМаккадан Арафотгача пиёда борган ҳожининг ҳар бир қадамига етти юз мингта ҳасана берилиши ҳадисларда келган. Энди шунча масофага пиёда борганда ҳожининг ҳасанотлари қанчага кўпайишини ҳисоблаб олаверинг. Бир ибодат эвазига юз минглаб, ўн миллионлаб ибодатлар савобини ато қилиш Аллоҳ таолонинг Ўз бандаларига берган улкан инъоми ва фазлидир.\nСаҳобаи киромлару тобеъинлар қанчалар банд бўлишларига қарамай, кўпроқ ҳаж ва умра қилишга қаттиқ бел боғлаганлар. Ҳазрати Абу Ҳанифа раҳматуллоҳи алайҳ ҳам эллик беш маротаба ҳаж қилганлар. Шунинг учун кимга Аллоҳ таоло соғлик-саломатликни ҳамда мол-дунёда кенгчиликни ато қилган бўлса, фақат фарз қилинган ҳаж билан кифояланиб қолмай, вақти-вақти билан қайта-қайта ҳаж қилишга интилиши лозим. Қайта-қайта ҳаж қилиш фарз ёки вожиб бўлмаса-да, кўплаб ажру савобга сабаб бўлувчи амаллардандир. Шу билан бир қаторда қайта-қайта ҳаж қилган одам фақирлик ва муҳтожликдан сақланади.\nҲaж ибoдaтидa yлкaн ҳикмaтлap бўлиб, бy ҳикмaтлapнинг бapчacини инcoннинг oжиз aқли тўлa aнглaб oлиши қийин. Шундай бўлca ҳaм yлaмoлap ижтиҳoд қилганлap.\nҲаждa иcлoмий биpлик ёpқин нaмoён бўлaди. Ҳaж чoғида мycyлмoнлapнинг ҳиc-тyйғулapи, ибoдaтлapи вa ҳaттo cyвpaтлapи биp xил бўлaди. Бy epдa иpқчилик, мaҳaллийчилик, тaбaқaчилик кaби салбий ҳолатлapгa ўрин қолмайди. Ҳaммa биp Aллoҳга иймoн келтиpиб, биp Бaйтyллoҳни тaвoф қилaди. Tинчлик Иcлoмнинг шиopи экaни ҳaждa янa биp бop нaмoён бўлади. Ҳaммa тинч, юpт тинч, ибoдaт тинч, халқ тинч бўлади.\nҲаж ва умра қилувчи Aллoҳ cyбҳанaҳy вa тaoлoнинг мapҳaмaти ҳамда pизoлигига эpишиш yчyн ҳaммa нapcaдaн, ҳатто дyнёвий кийимлapидaн-дa xoли бўлиб, ёлғиз Унинг xизмaтигa бeл бoғлaши зapyp. Бoшқa динлapдa Aллoҳнинг pизoлигини тoпиш yчyн тapкидyнёчиликкa бepилaдилap. Иcлoм динидa ҳaж ана шундай тapкидyнёчиликнинг ўрнигa жopий қилинган. Aллoҳ тaoлo Ўз Уйини yлyғлaб, шapaфлaди вa бандaлapи yчyн yнгa eтишишни oлий мaқcaд қилиб қўйди. Aнa ўшa Уйни зиёрат қилгaн мycyлмoн қaлби coфлaниб, яxшилик қилишгa интилaдигaн вa ёмoнликдaн нaфpaтлaнaдигaн бўлиб қaйтaди.\nҲaждa мycyлмoн бaндa омонлик юpти бўлмиш Maккaи мyкappамaгa caфар қилaди. Maккa – yлуғ, мyқaддac шaҳap. Aллoҳ тaoлo Қypъoни Кapимдa yнинг нoми билaн қacaм ичгaн. Ўзининг yйи бўлмиш Kaъбaнинг шy шaҳapдa қapop топишини иpoдa қилгaн.\nOxиpзaмoн пaйғaмбapи Myҳaммaд aлaйҳиccaлoмнинг ҳaм шy шaҳapдa дyнёгa кeлишлapини xoҳлaгaн. Oxиpги китoби Қypъoни Каpим oятлapини нозил қилишни ҳaм шy шaҳapдa бoшлaгaн. Бy шaҳapни Aллoҳ тaoлo Қypъoни Кapимдa «Уммyл Қуpo» – «Шaҳapлapнинг oнacи» деб aтaгaн. Ҳap биp мycyлмoн yчyн aзиз вa мyкappaм бўлгaн бy мyқaддac шaҳapгa caфap қилиш, ҳap кyни намoзлapидa нeчa бop юзланаётган Каъбани тaвoф этиш чeкcиз бaxтдиp.\nҲaж yлyғ pyҳий oзyқa бepaдигaн ибoдaт бўлиб, yндa мycyлмoн бaндaнинг вyжyди Aллoҳ таологa тaқвo билaн, Унгa тoaт қилишгa aзмy қapоp билaн, гyнoҳлapигa нaдoмaт билaн тўлaди. Бy caфapдa мусулмон кишининг Aллoҳга, Унинг Рacyлигa вa мўмин-мycyлмoнлapгa бўлган мyҳaббaти зиёдa бўлади. Дyнёнинг ҳaмма тapaфлapидaги дин қapдoшлapигa ниcбaтaн дўcтлик тyйғyлapи yйғoниб, мycтaҳкaмлaнaди.\nҲаж машаққатлapни eнгишни ўргaтaдигaн мaшқ мaйдoни ҳaмдиp. Baтaндaн, aҳли-aёлдaн yзoқдa, poҳaт-фapoғaтдaн вoз кeчиб, тypли қийинчиликлapгa ўзини ypгaн oдaм, aлбaттa, бoшқa ҳap қaндaй мaшаққaтлapни ocoнлик билaн eнгишгa мaлaкa ҳocил қилaди. Ҳаж ибодатининг бандалар учун бундан бошқа ҳам жуда кўп фойда ва манфаатлари бордир.\n(Мўминниг умр сафари китобидан)\n«Эй Аллоҳнинг Расули! Эҳромдаги киши қайси кийимла..


«Тонировка» рухсатномасини онлайн олиш имконияти яратилмоқда – Газета.uz\n«Тонировка» рухсатномасини онлайн олиш имконияти яратилмоқда\n1 апрелдан автотранспорт воситалари ойналарини қорайтиришга рухсатнома бериш бўйича давлат хизмати интернет орқали — ЯИДХП порталидан ҳам амалга оширилиши имконияти яратилиши мумкин.\nLotinchada 8 феврал 2021, 14:07 Жамият\n«Газета.uz» тонировкани учун онлайн рухсатнома олиш бўйича қўлланмани эълон қилган. Уни қуйидаги ҳаволада ўқишингиз мумкин.\n1 апрелдан бошлаб автотранспорт воситалари ойналарининг тусини ўзгартириш (қорайтириш)га рухсатнома бериш бўйича давлат хизматини кўрсатиш Ягона интерактив давлат хизматлари портали (ЯИДХП) орқали ҳам амалга оширилишига имконият яратилиши режалаштирилмоқда. Вазирлар Маҳкамасининг тегишли қарори лойиҳасида бу ҳақда сўз боради.\nЛойиҳага кўра, автомобиль ойнасини қорайтириш («тонировка») учун ЯИДХП орқали мурожаат этганда, давлат божи, йиғимлар ва бошқа тўловлар тўланадиган суммадан 90 фоиз миқдорида тўланади. Шу билан бирга, давлат хизмати кўрсатилганлиги учун тўланган тўловлар Давлат божлари ва йиғимлар суммаси ҳисобини юритувчи Ягона биллинг тизими орқали электрон тарзда амалга оширилади.\nТизим ишга тушганидан сўнг ЯИДХПда фойдаланувчининг шахсий кабинетида шу фойдаланувчига тегишли бўлган автотранспорт воситаси тўғрисидаги маълумотлар автомат тарзда жойлаштирилади ва реал вақт режимида янгиланиб боради.\nШунингдек, қарор лойиҳасида давлат хизматини кўрсатиш бўйича маъмурий регламент талабларини бузганлик учун давлат органлари ва бошқа ташкилотлар мансабдор шахсларига нисбатан белгиланган тартибда маъмурий жазолар қўллаш таклиф қилинган.\nЭслатиб ўтамиз, 2020 йилнинг 14 декабрида ҳам ушбу қарор лойиҳаси жамоатчилик муҳокамасига тақдим этилган эди.\n85 мингга яқин автомашинанинг «тонировка"си учун 302 млрд сўмдан ортиқ пул тўланган 19 январ 2021, 12:27\n«Тонировка» учун онлайн рухсатнома олиш хизмати йўлга қўйилиши мумкин 14 декабр 2020, 12:18\nОрқа ён ойнани тонировка қилиш нархи арзонлаштирилди 9 октябр 2020, 19:34\n«Миллий тикланиш» партияси тонировкани бепул қилишни таклиф қилди 6 август 2020, 13:50\n«Тонировка» учун янги нархлар белгиланди 3 август 2019, 09:06


ЛХР ва ДХРнинг Россиядаги элчилари тайинланди - 07.05.2022, Sputnik Ўзбекистон\nЛХР ва ДХРнинг Россиядаги элчилари тайинланди\nДХР раҳбари Ольга Макеевани, ЛХР раҳбари эса Родион Мирошникни Россиядаги элчиси этиб тайинлади. 07.05.2022, Sputnik Ўзбекистон\nТОШКЕНТ, 7 май — Sputnik. Донецк халқ республикаси ҳамда Луганск халқ республикаси Россия Федерациясидаги фавқулодда ва мухтор элчиларини тайинлади. Бу ҳақда РИА Новости хабар берди. Хабарга кўра, ДХР раҳбари Денис Пушилин Республика Халқ кенгаши раиси ўринбосари Ольга Макеевани Россиядаги элчи лавозимига тайинлаш тўғрисидаги фармонни имзолаган.“Ольга Александровна Макеева Донецк Халқ Республикасининг Россия Федерациясидаги Фавқулодда ва Мухтор Элчиси этиб тайинлансин”, - дейилган ҳужжатда.Ўз навбатида, Родион Мирошник ЛХРнинг Россиядаги элчиси этиб тайинланган. У Луганскда туғилган ҳамда журналист бўлиб ишлаган.“6 май куни янги тайинланган элчилар департамент бошлиғи ўринбосари Андрей Руденкога ишонч ёрлиқлари нусхаларини топширди”, - деб хабар берди Россия ТИВ.Ольга МакееваОльга Макеева Донецкда туғилган. У сиёсий фаолиятидан олдин тижорат компанияларида, шунингдек, давлатга қарашли “Донбассаэро” авиакомпаниясида (2013 йилда банкрот деб эълон қилинган ва тугатилган) юридик хизматлар бўлими бошлиғи бўлиб ишлаган. ДХР ташкил этилгандан сўнг у депутат, конституциявий қонунчилик ва давлат қурилиши қўмитасининг раиси ҳамда маҳаллий парламент спикери сифатида ишлаган.Родион МирошникРодион Мирошник Луганскда туғилган ҳамда журналист бўлиб ишлаган. Кейинчалик “Ҳудудлар партияси”дан маҳаллий вилоят кенгашига депутат бўлди. ЛХР ташкил этилгандан сўнг, у тинч йўл билан келишув бўйича алоқа гуруҳида республиканинг расмий вакили, шунингдек, ЛХР раҳбари Леонид Пасечникнинг жамоат алоқалари бўйича маслаҳатчиси бўлиб ишлаган.Аввалроқ, бир ёки икки ой ичида Москвада Луганск ва Донецк халқ республикаларининг элчихоналари очилиши режалаштирилаётгани ҳақида хабар берган эдик. Эслатиб ўтамиз, 22 февраль куни Россия Луганск ва Донецк халқ республикалари мустақиллигини тан олгандан сўнг дарҳол улар билан дипломатик муносабатлар ўрнатган эди.Бир кун олдин Россия президенти Владимир Путин ЛХР ва ДХР мустақиллигини тан олиш ҳақидаги фармонларни имзолади. Бундан ташқари, ҳар икки республика билан дўстлик ва ўзаро ёрдам тўғрисида шартномалар имзоланди.Фармон олдидан давлат раҳбарининг россияликларга катта, дастурий телемурожаати бўлиб ўтди, унда Путин ўз қарорини батафсил тушунтириб берди ва Хавфсизлик кенгаши аъзолари билан вазиятни муҳокама қилди.“Қон тўкиш, зўравонлик, қонунбузарлик йўлига ўтганлар Донбасснинг ҳарбий қарордан ташқари бошқа ҳеч қандай қарорини тан олишмади ва тан олишмайди. Шу муносабат билан мен узоқ вақтдан бери кечиктирилган қарорниқабул қилишни зарур деб ҳисоблайман — зудлик билан ДХР ва ЛХР мустақиллигини тан олинг”, деди ўша пайтда президент.Россия 24 февраль куни Украинада махсус ҳарбий операция бошлади. Владимир Путин ушбу операция мақсади “ДХР ва ЛХР фуқароларини Киев режими томонидан саккиз йил давомида амалга оширилаётган таҳқирланиш ва геноциддан қутқариш ва ҳимоя қилиш” деб атаган. Операция мақсади —“Украинани демилитаризация ва денацификация” қилиш.Россия Мудофаа вазирлиги зарбалар фақат Украина ҳарбий инфратузилма ва қўшинларга зарба бермоқда. Тинч аҳоли турар жойларига зарба берилгани йўқ. Операциянинг биринчи босқичи март охирида якунланди - Украина жанговар салоҳияти сезиларли даражада камайтирилди.\nдонецк халқ республикаси (дхр), луганск халқ республикаси (лхр), элчилар\nДХР раҳбари Ольга Макеевани, ЛХР раҳбари эса Родион Мирошникни Россиядаги элчиси этиб тайинлади.\nТОШКЕНТ, 7 май — Sputnik. Донецк халқ республикаси ҳамда Луганск халқ республикаси Россия Федерациясидаги фавқулодда ва мухтор элчиларини тайинлади. Бу ҳақда РИА Новости хабар берди.\nХабарга кўра, ДХР раҳбари Денис Пушилин Республика Халқ кенгаши раиси ўринбосари Ольга Макеевани Россиядаги элчи лавозимига тайинлаш тўғрисидаги фармонни имзолаган.\n“Ольга Александровна Макеева Донецк Халқ Республикасининг Россия Федерациясидаги Фавқулодда ва Мухтор Элчиси этиб тайинлансин”, - дейилган ҳужжатда.\nЎз навбатида, Родион Мирошник ЛХРнинг Россиядаги элчиси этиб тайинланган. У Луганскда туғилган ҳамда журналист бўлиб ишлаган.\n“6 май куни янги тайинланган элчилар департамент бошлиғи ўринбосари Андрей Руденкога ишонч ёрлиқлари нусхаларини топширди”, - деб хабар берди Россия ТИВ.\n© Sputnik / Игорь МасловОльга Макеева\nОльга Макеева Донецкда туғилган. У сиёсий фаолиятидан олдин тижорат компанияларида, шунингдек, давлатга қарашли “Донбассаэро” авиакомпаниясида (2013 йилда банкрот деб эълон қилинган ва тугатилган) юридик хизматлар бўлими бошлиғи бўлиб ишлаган. ДХР ташкил этилгандан сўнг у депутат, конституциявий қонунчилик ва давлат қурилиши қўмитасининг раиси ҳамда маҳаллий парламент спикери сифатида ишлаган.\n© Sputnik / Нина ЗотинаРодион Мирошник\nРодион Мирошник Луганскда туғилган ҳамда журналист бўлиб ишлаган. Кейинчалик “Ҳудудлар партияси”дан маҳаллий вилоят кенгашига депутат бўлди. ЛХР ташкил этилгандан сўнг, у тинч йўл билан келишув бўйича алоқа гуруҳида республиканинг расмий вакили, шунингдек, ЛХР раҳбари Леонид Пасечникнинг жамоат алоқалари бўйича маслаҳатчиси бўлиб ишлаган.\nАввалроқ, бир ёки икки ой ичида Москвада Луганск ва Донецк халқ республикаларининг элчихоналари очилиши режалаштирилаётгани ҳақида хабар берган эдик.\nРоссия 24 февраль куни Украинада махсус ҳарбий операция бошлади. Владимир Путин ушбу операция мақсади “ДХР ва ЛХР фуқароларини Киев режими томонидан саккиз йил давомида амалга оширилаётган таҳқирланиш ва геноциддан қутқариш ва ҳимоя қилиш” деб атаган. Операция мақсади —“Украинани демилитаризация ва денацификация” қилиш.\nРоссия Мудофаа вазирлиги зарбалар фақат Украина ҳарбий инфратузилма ва қўшинларга зарба бермоқда. Тинч аҳоли турар жойларига зарба берилгани йўқ. Операциянинг биринчи босқичи март охирида якунланди - Украина жанговар салоҳияти сезиларли даражада камайтирилди.


“Аутлар стандартлардан хавфли”. 2018 йилда қандай тактикалар тренд бўлди - Penalti.uz | Футбол янгиликлари олами!\n“Аутлар стандартлардан хавфли”. 2018 йилда қандай тактикалар тренд бўлди\n1. Аутлардан самарали фойдаланиш\nБуни футболдагилар сўнгги йилларда пайқашди. 2015 йилдаёқ аутлардан кейин дарров прессинг қиладиган жамолар пайдо бўлди. 2016 йилги Европа чемпионатида эса Исландия терма жамоаси аутлардан ҳудди бурчак тўплари каби фойдалана бошлади. 2017 йилда Руди Гарсия “Марсель” бошчилигида тўпни ўйинга киритишда жуда ғалати усулдан фойдаланди. Ўйин бошланиши билан “Марсел” футболчиси тўпни рақиб майдони ташқарисига тепиб юборар эди. Бундан кутилган натижа рақиб аутдан тўпни ўйинга киритганида дарҳол прессинг қилиш эди.\nАутлар қанчалик фойдали эканлигини ўтган йили ҳамма тушунди. Кўплаб топ клублар тўпни аутдан ўйинга киритишда ўзига хос комбинациялардан, баскетбол ўйини элементларидан фойдалана бошлади. “Ливерпуль” бу борада ҳаммадан илгарилаб кетди ва аутлар бўйича германиялик мутахассис Томас Грённемаркни ишга ёллади. Грённемаркнинг сўзларига жамоа бир мавсумда аутлар ёрдамида қўшимча 15 гол уриши мумкин.\nФутбол буюк Йоҳан Кройфф кўрсатган йўлдан кетяпти шекилли. Голландиялик собиқ футболчи ва мураббий нега гольфда ҳар бир зарба учун алоҳида мураббий борлигини, футболда эса барча ишни бир одам ўргатиши кераклигини тушунмаслигини айтган эди.\n2. Таран ҳужумчилар билан ўйнаш\nИқтисодий имкониятларнинг тенгсизлиги клубларни икки тоифага ажратиб қўйди. Биринчи тоифа ҳар бир ўйинда тўлиқ устунлик билан ўйнашга интилади, иккинчи тоифа бунинг акси, яьни ҳимояга кўп эьтибор қаратади ва қарши ҳужумга таянади. Бундай ўйинларда ярим ҳимоячиларнинг роли жуда ҳам юқори бўлади. Лекин биз ҳозирги пайтда таран ҳужумчилар асосий ролларга яна қайтаётганин кўришимиз мумкин.\nҲатто энг кучли мураббий қўл остидаги индивидуал ва жамоавий ўйин жиҳатдан кучли жамоалар ҳам ўта тартибли ҳимоявий ўйин кўрсатадиган жамоаларга қарши қийналиб қолишмоқда. Ана шундай вазиятда биринчи планга биз тилга олган таран ҳужумчилар чиқишмоқда. “Бавария” октябрь-ноябрь ойларида айнан Роберт Левандовскига ўйнаб таназзулдан чиқиб кета олди. ЖЧ-2018 да Россия терма жамоасининг Артём Дзюбага шундай ўйнаганини мисол келтириш мумкин.\n3. Ўртамиёна жамоларнинг ҳам прессинг қилишга интилиши\nЙилнинг энг ёқимли тактик ғояларидан бири. Ҳозирги кунда баъзи “кичкина” жамоалар грандларга қарши хужумкор ва тажовузкор футбол ўйнашга интилмоқда. Бунга Испаниянинг “Эйбар” жамоаси яққол мисол бўла олади. Сиз уларнинг ўйини ҳали кўрмаган бўлсангиз, демак, кўп нарса йўқотяпсиз. Бундай интенсив футбол учун ўзига яраша ижрочилар зарур. Аммо “Эйбар” устози Хосе Луис Мендилибарни бу ташвишга солмаяпти. “Эйбар” барча ўйинларда юқори прессинг орқали рақиб жарима мадони яқинида тўпни олиб қўйишга ва зарба йўллашга интилади.\nШундай ўйин билан улар “Реал Мадрид”ни 3:0 ҳисобида мағлуб этишди. Лекин уларнинг энг шиддатли ўйини бу шубҳасиз “Леванте” билан баҳсдир. Бу ўйинда “Эйбар” 32 бор рақиб дарвозасига зарба йўллади. Шундан 24 таси жарима майдони ташқарисидан бўлса, 16 (!!!) зарба жарима майдони ичидан йўлланди. Буларнинг барчасига “Эйбар” прессинг натижасида рақибдан тўпни олиб эвазига эришди. Бу жасур йигитлар ўйинини албатта кўришни тавсия қиламиз.\n4. Ҳимоявий тактика қўллайдиган жамоалар янада кўпайди.\nАфсуски “эйбарлар” кўп эмас. Ўйиннинг 90 дақиқаси ҳудди бир қолипга тушиб қолаётгандек. Кимдир бутун ўйин давомида ҳужум қилади. Кимдир фақат ҳимояда туриб, ўз имкониятини кутади.\nТаҳлилчи Жонатан Уилсон 2018 йилги тактикаларни таҳлил қилар экан, қизиқарли статистикани келтирди: 2003 йилдан 2006 йилгача ўйинда бир жамоа 70% дан кўп устунликка эга бўлган ўйинлар бор йўғи 3 тани ташкил қилади. 2016-2017 йилги мавсумда эса бу кўрсаткич 36 учрашувга етди. Бу мавсум эса, умуман, 60 ўйинга етиши кутиляпти. Энди ўйинларнинг қандай кечишини дастлабки 10 дақиқани кузатиб ҳам билиб олсак бўлади.\n5. Заҳирада албатта бир нафар кучли ўйинчини сақлаш\nЗиданнинг “Реал”и бу услубни жуда яхши ўзлаштирганди. Зидан муҳим ўйинларда Марко Асенсиони заҳирадан туширар ва у масалани ҳал қиларди. Ўтган мавсум ЕЧЛдаги “ПСЖ”, “Бавария” билан бахслар бунга яққол мисолдир. Бу мавсум эса шу тактикани “Боруссия Дортмунд” бош мураббийи Люсьен Фавр самарали қўлламоқда. Фақат футболчи вақтида майдонга туширилса бўлди: заҳирадан ўйинга қўшилаётган Пако Алькасер ҳар 42 дақиқада тўп киритмоқда ва чемпионатнинг тўпурарларидан бири бўлиб турибди. Айнан мана шу тактика 2019 йилда ҳам трендга айланса керак.\nБавария, Зидан Асенсио, Левандовски, Реал, Тактика, Эйбар\n13.01.2019, 00:23 294 0\nРоналдудан яна бир рекорд!\nГермания ўз тарихидаги энг ёмон натижани қайд этмоқда\nСтатистика: Месси “Челси”га қарши майдонга тушмаган?!